Bed asu ku kwiocwiny i adundeni, kadok alokaloka uwok de | Mi ponji\n“Ajuko ng’eyong’ec para man akwie.”—ZAB. 131:2.\nWER: 128, 129\n“Kwiocwiny pa Mungu” copo konyowa nenedi i saa m’alokaloka ma rek uwok i kwo mwa?\nWacopo lubo lapor pa Yosefu nenedi kinde ma kwo mwa ulokere rek?\nLapor pa Filipo ma jarwei injili ubeponjowa ku lembang’o?\n1, 2. (a) Alokaloka ma rek copo bedo ku matoke ma nenedi i wiwa? (Nen cal mir acaki.) (b) Nimakere ku Zaburi 131, ang’o ma copo konyowa kara wabed asu ku kwiocwiny i adundewa?\nUMEGO Lloyd giku min ot pare Alexandra gitimo i Bethel pi oro ma kadhu 25, i ng’eye juorogi ni juyab yo. Saa ma giwinjo lembene can umondo i igi. Lloyd uyero kumae: “Abed anwang’u nia ve Bethel utie thuwa. Saa m’alokaloka ugam uwok, anyang’ ma ber i thelembene, re i ng’ei dwi moko, acaku nwang’u nia ve jubaya abaya.” Umego Lloyd ular ubino ku paru ma ber iwi alokaloka maeno, ento i ng’eye cwinye udok utur.\n2 Tin, alokaloka ma rek copo wok saa moko ci i kwo mwa, man eromo nurowa ku pidoic man adieng’acwiny. (Rie. 12:25) Dong’ wacopo timang’o kara cwinywa kud ung’abere kinde m’alokaloka uwok rek i kwo mwa, man ning’iyo kude ubesendowa? (Som Zaburi 131:1-3.) Wakenen kite ma jutic pa Yehova moko mi rundi ma con, ku mi rundi mwa eni, gigam gigwoko ko kwiocwiny migi saa m’alokaloka wok rek i kwo migi.\nKITE MA “KWIOCWINY PA MUNGU” BEKONYO KOWA\n3. Kwo pa Yosefu ugam ulokere rek nenedi?\n3 Wakenen lapor pa Yosefu. I kind awiya pa Yakobo zoo, Yosefu ubino nyathin ma kacwinye. Eno uketho umego pare gigam gidage lee dit. Kinde ma oro pare doko 17, gilwore ni ng’eca. (Tha. 37:2-4, 23-28) Pi oro ma romo 13, eneno can m’alila i Misiri bor ku won m’emaru: elar ebino ng’eca, i ng’eye ke jubole i kol. Nwang’u lembe maeno copo nyayu ng’ecwiny i ie, man copo ketho eparu nia genogen umbe ire. Ento etimo kumeno ngo. Dong’ ang’o m’ugam ukonye ke?\n4. (a) Yosefu utimang’o kinde m’ebino i prizo? (b) Yehova udwoko wang’ rwo pa Yosefu nenedi?\n4 Kinde ma Yosefu ubedo tagu i prizo, m’umbe jiji, eketho pare zoo i kum kite ma Yehova ubino konye ko. (Tha. 39:21; Zab. 105:17-19) Saa moko nyo epoi bende i kum lek m’egam eleko ma fodi e nyathin, pieno enwang’u nia Yehova ni kude. (Tha. 37:5-11) Bende copere nia ebed erwo wang’ ma pol man ebed ekoro adieng’a mir adundene ceke ni Yehova. (Zab. 145:18) Yehova ugam udwoko wang’ rwo pa Yosefu: etielo cwinye nia ebibedo “i bang’e,” niwacu ebibedo karacelo kude kadok ebekadhu kud i peko ma rukani de.—Tic. 7:9, 10. *\n5. “Kwiocwiny pa Mungu” copo konyowa nenedi?\n5 Kadok nwang’u wabeii ku lembe ma pek rukani de, asu wacopo bedo ku “kwiocwiny pa Mungu” ma gwoko ‘adundewa ku pidoiwa’ man ma ketho cwinywa kwio. (Som Jufilipi 4:6, 7.) Saa m’adieng’a man apidacwiny ubenurowa, “kwiocwiny pa Mungu” copo mio iwa kero kara kud wavoci nitimo ni Yehova. Wakenwang’ ponji i bang’ umego ku nyimego mi rundi mwa eni, ma gikadhu i lembe ma kumeno.\nKWAI YEHOVA UKONYI INWANG’ KWIOCWINY KENDO\n6, 7. Rwo konyowa nenedi ninwang’u kwiocwiny kendo? Kemii lapor.\n6 Umego Ryan giku min ot pare Juliette gibino juyab yo ma segi. Kinde ma giwinjo nia tic migine uthum, cwinygi utur mi tuko ngo. Ryan uyero kumae: “Wagam warwo ndhundhu i bang’ Yehova nia emii iwa kero. Waneno nia alokaloka maeno umio iwa kaka ma segi mi nyutho ire nia wagene. Calu ma nwang’u fodi dhanu ma pol mi cokiri mwa giriyo ngo i lemandha, wakwayu Yehova ukonywa wabed igi ni lapor ma ber mi yioyic.”\n7 Yehova udwoko wang’ rwo migi nenedi? Umego Ryan uyero kumae: “Kinde ma wadaru rwo adara ci, wanwang’u nia paru ma rac man apidaic ma wabino ko uthum. Kwiocwiny pa Mungu ukwio adundewa man pidoiwa. Wanyang’ nia Yehova copo tio kudwa asu tek wamedara nibedo ku paru ma cuu.”\n8-10. (a) Tipo pa Mungu konyowa nenedi kinde ma watie kud ang’abacwiny? (b) Mugisa ma kani ma wacopo nwang’u ka waketho wiwa zoo i kum tic pa Yehova?\n8 Tipo pa Mungu copo kwio cwinywa, man copo telo wiwa ninwang’u verse ma bikonyowa ninyang’ i lembe ma pire tek nisagu zoo i kwo. (Som Yohana 14:26, 27.) Wakenen lembe m’unwang’u umego Philip giku min ot pare Mary, ma gigam gitimo oro ma romo 25 i Bethel. I kind dwi ang’wen kende ci, gin ario zoo meggi utho man wat pa Philip moko de utho; m’umedo maeno, ugam ukwayu bende gigwok won Mary m’abelu tuk i wie.\n9 Philip uwacu kumae: “Ageno nia abeciro peko maenogi cuu i kadiri moko, re karaman lembe moko ugam urem. Kinde m’abino somo Otkur ma Wiw moko mi ponji, apodho iwi verse pa Jukolosai 1:11. I andha, abino ciro, re ceke ceke ngo. Ugam ukwayu anyuth ‘twiocwiny ceke ku mwonyolembe ma jumwonyo hai ku mutoro.’ Verse maeno ukonya ninyang’ nia tipo maleng’ pa Mungu copo ketho abedo kud anyong’a, kadok nwang’u abekadhu i lembe ma tek i kwo para de.”\n10 Calu ma Philip giku Mary giketho wigi zoo i kum timo ni Yehova, egam emio mugisa lee dit igi. Nindo ma nok i ng’ei wok migi kud i Bethel, gin ario zoo gicaku ponjo Biblia ku dhanu moko m’ubino timo mediri pio pio, man dhanune gikwayu nia gibed giponj wang’ dupa i kind yenga. Mary ukoro kumae: “Gibino anyong’a mwa, man ayi ma Yehova unyutho ko iwa nia lembe ceke ubewotho ma ber.”\nTIM LEMBE MOKO MA YEHOVA COPO MIO MUGISA I WIE\nWacopo lubo macal pa Yosefu nenedi kadok wabekadhu kud i lembe ma pek de? (Nen udukuwec mir 11-13)\n11, 12. (a) Yosefu utimo lembang’o ma Yehova umio mugisa i wie? (b) Yehova umio mugisa ma kani ni Yosefu?\n11 Ka kwo mwa ulokere rek, apidacwiny copo mondo i iwa, man wacopo caku paru kwa pi peko mwa. Copere nia apidacwiny ma kumeno ugam umondo i Yosefu bende. Re kakare niketho wie zoo i kum peko pare, eng’io nitimo lembe m’ecopo. Kinde ma Yosefu ubino i prizo, etimo tic ceke ma jakur prizo umio ire, tap calu m’ebed etimo yo pa Potifar.—Tha. 39:21-23.\n12 Nindo moko, juketho Yosefu unen wi jumoko ario ma jutwiyo, ma gibed gitimo i lelegang’ pa Farao. Yosefu ubedo ma ber ku juario maeno, uketho gikoro ire pidoic migi ceke, man gikoro ire bende lek m’ubino jebo wigi, ma gileko diewor ma cing’ nica. (Tha. 40:5-8) Yosefu ugam ung’eyo ngo nia wec maeca re ma biketho jubigonye kud i prizo. Oro ario i ng’eye, jugam jugonye man edoko ng’atu ma lee mandha mi Misiri i ng’ei Farao!—Tha. 41:1, 14-16, 39-41.\n13. Kadok wabenwang’ara ku peko, waromo timo lembang’o ma Yehova copo mio mugisa i wie?\n13 Calu Yosefu, wan bende waromo nwang’ara i lembe moko ma wacopo daru giwa ngo. Ento tek watie jucirlembe man wabeii nitimo lembe moko, Yehova bimio iwa mugisa. (Zab. 37:5) Bende, kadok i saa ma koo koo uketho wiwa unyothere man wiwa jik de, cwinywa ‘biai ungo.’ (2 Kor. 4:8) Yehova bibedo karacelo kudwa, asagane ka wamiyara zoo i tic mwa mi lembanyong’a.\n14-16. Kadok nwang’u kwo pa Filipo uwotho lokere de, re emiyere nenedi i rweyo lembanyong’a?\n14 Filipo ma jarwei injili utie lapor ma ber dit iwa, pilembe eweko ngo nirweyo lembanyong’a kadok alokaloka ubed utimere i kwo pare i ayi ma dupa de. Ku lapor, saa moko, ebino timo tic ma nyen ma jumio ire i Yerusalem. (Tic. 6:1-6) E rek kumeni, lembe ujebere. I ng’ei tho pa Stefano, jucaku nyayu ragedo ma lake tek i kum Jukristu, pieno giringo kud i Yerusalem. Re Filipo umito emedere asu ku tic pa Yehova. Pieno, egwaku ngo cinge, ento ecidho i Samaria, kaka ma dhanu ubino ku yeny mi winjo lembanyong’a i ie.—Mat. 10:5; Tic. 8:1, 5.\n15 Filipo ubino ayika nicidho kaka moko ci ma tipo pa Mungu uore i ie. Pieno, Yehova utio kude pi nirweyo lembanyong’a ni dhanu kaka ma nwang’u fodi jurweyo ngo i ie. Juyahudi ma pol gibed gicenjo Jusamaria acenja man gibed gisendogi. Re Filipo ubino ngo ku kit timo ma kumeno, ento ebed’ayika nirweyo ni Jusamaria. Biblia ukoro nia Jusamaria giwinje “ku cwinygi m’uripo acel!”—Tic. 8:6-8.\n16 I ng’eye, tipo pa Mungu utelo wi Filipo nicirweyo i adhura mir Azoto man mi Kaisaria, kaka ma dhanu m’ujolo yioyic mi Juyahudi gipong’ i ie. (Tic. 8:39, 40) Saa maeno, alokaloka mange uwok i kwo pa Filipo. Enwang’u nia dong’ ebed magwei kakeca ku juruot pare. Kadok kwo pa Filipo ubed ulokere de, re eweko ngo nirweyo lembanyong’a, man Yehova de umedere nimio mugisa ire ku ni juruot pare bende.—Tic. 21:8, 9.\n17, 18. Wanwang’u bero ma kani ka wabemiyara nirweyo i saa m’alokaloka uwok i kwo mwa?\n17 Umego ku nyimego ma pol ma gibetimo tic mi saa ceke giwacu nia, ka gibemiiri lee i tic mi lembanyong’a, eno bekonyogi nibedo ku paru ma ber man ku mutoro, kadok i saa m’alokaloka uwok i kwo migi. Ku lapor, kinde m’umego Osborne giku dhaku pare Polite ma gibedo i Afrique du Sud giweko Bethel, gigeno nia ebibedo igi yot ninwang’u tic moko ma gicopo timo pi saa ma nok, man ninwang’u ot. Re Osborne uwacu kumae: “Wawok wanwang’u ngo tic ndhundhu calu ma walar waparu.” Polite uyero kumae: “I ng’ei dwi adek de nwang’u fodi wambe ku tic asu; sente de bino mbe ma waromo nikwo ko. Ebino iwa peko ma yawe mbe.”\n18 Dong’ ang’o m’ukonyo Osborne giku Polite i saa maeno ma kwiny? Osborne uyero kumae: “Rweyo lembanyong’a karacelo ku cokiri uketho wiwa ucungo i kum lembe acel, man ukonyowa nibedo ku nen ma ber.” Kakare nigwaku cing’gi i pacu man nibedieng’ adieng’a, ginwang’u nia ukwayu gimiyiri zoo i nirweyo lembanyong’a. Nitimo lembe maeno umio igi mutoro ma lee dit! Osborne umedo kumae: “Wasayu tic kwakwa, nitundo wabin wanwang’u.”\nGEN YEHOVA I LEMBE CEKE\n19-21. (a) Ang’o ma bikonyowa kara wabed asu ku kwiocwiny i adundewa? (b) Wacopo nwang’u mugisa ma kani ka wajolo alokaloka ma rek?\n19 Calu ma waai waneno, ka wabemiyara nitimo lembe ma wacopo i saa ma kwo mwa ulokere mbwang’, wabimedara asu nibedo ku kwiocwiny, kadok nwang’u wanyego ku lembang’o de. (Som Mika 7:7.) Nok nok, wabinyang’ nia kite ma wagam wajolo ko alokaloka uketho mer mwa ku Yehova udoko tek. Nyamego Polite ukoro nia i ng’ei wok migi kud i Bethel, lembe ma gikadhu kud i ie uponje nijengere zoo iwi Yehova, kadok i saa ma kwo utie yot ungo. Eyero kumae: “Mer para ku Yehova udoko tek mandha.”\n20 Nyamego Mary ma wadaru weco pire, ubemedere asu nigwoko won man nitimo tic pa jayab yo. Eyero kumae: “Anwang’u nia kan apidacwiny usaga, kwayu abed i ng’om, arwo man wiya wil i kume. Gin ma pire tek m’aponjo utie niweko lembe ceke i cing’ Yehova; eno bibedo ira ku kony kadok i nindo m’ubino de.”\n21 Umego Lloyd gikud Alexandra ginwang’u nia alokaloka ma gikadhu kud i ie uketho yioyic migi i amulaic i ayi ma nwang’u giparu ngo. Ento kawono gibeneno bero mir amulaic maeno. Ging’eyo nia gitie ku yioyic ma tek ma copo konyogi i saa mi peko, man ginwang’u nia gidoko dhanu ma ber mandha.\nAlokaloka ma rek copo kelo iwa mugisa i ayi ma nwang’u wageno ngo! (Nen udukuwec mir 19-21)\n22. Ka wabetegara nitimo lembe ma wacopo i saa mi peko, wabinwang’u bero ma kani?\n22 I ng’om maeni, kwo mwa copo wilere rek. Jucopo wilo tic ma wabetimo i dilo pa Yehova, remo de copo gonjowa, kunoke saa moko copo kwayu nia wagwok juruot mwa i ayi ma segi. Re kadok ibekadhu kud lembe ma rukani de, ng’ei nia Yehova ubedieng’ piri lee dit man ebikonyi tap i saane. (Ebr. 4:16; 1 Pet. 5:6, 7) Ento pi kawono, tegiri nitimo lembe m’icopo i peko m’ibenweng’iri i ie Kwai Yehova Wegwa mi polo, man jengiri i wie i lembe ceke. Kan ibetimo kumeno, ibimediri nibedo ku kwiocwiny ma Yehova kende re ma mio, kadok i saa mir alokaloka.\n^ par. 4 Oro moko i ng’eye, Yosefu ucaku nying’ wode ma kayu nia Manase (thelembene, “Ng’atu ma ketho wijo wil”), kum eyero kumae: “Mungu ketho wia wil kum muli mi tic para ceke.” Yosefu unyang’ kamaleng’ nia wode utie giramia ma Yehova umio pi nitielo cwinye.—Tha. 41:51.


Yesu tie Jakwac maber | Kwo pa Yesu\nWIC MI 80\nJakwac maber man dwol mi rombe\nYESU UWECO PI JAKWAC MABER KU DWOL MI ROMBE\nKinde ma Yesu ubino nimedere niponjo i Yahudi, eweco pi lembe moko ma julubne romo ninyang’ i ie maber. Eweco pi rombe ku dwol. Rombe maeni ku dwolne utie mi lapor. Ecicopere nia Juyahudi gipoi ikum wec ma Daudi uyero nia, “Yehova en e jakwac para; can gin moko binega ngo. Eketho avuto i ka ma arusi loth i ie.” (Zaburi 23:1, 2) I giragora mange mi zaburi, Daudi ukwayu thek kumae: “Wek warumu iwang’ Yehova ma jacwic mwa: Kum en e Mungu mwa, man wan wa dhanu mi kwac pare.” (Zaburi 95:6, 7) Yang’ con juporo nyithindho mir Israel m’ubino i the Cik pa Mungu kud udul rombe.\n“Rombe” maeni ubino i “dwol” pilembe junyologi i the Cik mi lembariba pa Musa. Cikne ubino igi ve gang’, m’upoko kindgi ku dhanu mange ma reco ma gibino ngo i the cik. Re Juisrael moko, gibino nitimo udul dhanu pa Mungu rac. Yesu yero kumae: ‘Andhandha, ayero iwu kumae, ng’atu ma mondo i dwol mi rombe kud i dhugula ngo, ento eidho ku yo ka mange, ng’atuca en e jakwo man jayeki. Ento ng’atu ma mondo kud i dhugola, en e jakwac mi rombe.’—Yohana 10:1, 2.\nWec maeno copo ketho juwinjne gipoi ikum dhanu moko ma gibino loko nia gitie Masiya kunoke Kristu. Gitie ve jukwo man weg ayeki. Dhanu pa Mungu gicikiri ngo nilubo tok weg ayeki maeno. Ento gicikiri nilubo tok “jakwac mi rombe,” ma Yesu uwacu pire kumae:\n“Jakur dhugola yabu ire; rombe de winjo dwande: man elwong’o rombe pare ma dhe ku nying’gi, etelo wigi de woko. Kan edaru wodho [rombe] pare ma dhe ceke woko, etelo wigi, e rombe de gilubo ng’eye: kum ging’eyo dwande. Man gibilubo ng’ei welo ngo, ento gibipiei ire: kum ging’eyo dwand welo ngo.”—Yohana 10:3-5.\nI wang’e nyanok, calu jakur dhu dwol, Yohana ugam unyutho nia Yesu re ma tie ng’atu ma rombe ceke mi lapor ma gitie i the Cik gicikiri nilubo toke. Rombe moko, mi Galilaya ku mi Yahudi keni, ging’eyo dwand Yesu. ‘Ebitelo wigi’ nitundo kani? Gibinwang’u ang’o ka gilubo toke? Jumoko m’ubino niwinjo lapor maeni igi uwang’ lii, pilembe ‘ginyang’ ungo i lembe m’ebeyero igi.’—Yohana 10:6.\nYesu ukoro kumae: “Andhandha, awacu iwu, An a dhugola mi rombe. Ju m’ular ubino ira ceke gi jukwo ku juyeki: ento rombe winjogi ngo. An a dhugola; tek ng’atu moko mondo yor i bang’a, ebiboth, man ebimondo ebiwok woko de, ebinwang’u arusi de.”—Yohana 10:7-9.\nUbenen kamaleng’ nia Yesu ubeweco iwi lembe moko ma nyen. Juwinj pare ging’eyo nia etie ngo dhugola mi Cik mi lembariba m’ular ubedo nuti niai con. Eno ebeweco i wi rombe ‘m’ebetelo wigi,’ ma bimondo i dwol mange. Ebimio igi ang’o?\nPi nikoro pi rwom pare, eyero kumae: “Abino kara gibed ku kwo, gibed kude dit apila. An a jakwac ma ber: jakwac maber mio kwo pare ni rombe.” (Yohana 10:10, 11) Yesu ular ujuko cwiny julubne ku wec mae: “Kud wulwor, wun udul ma nyanok; kum enyayu mutoro i Wegwu nimio iwu ker.” (Luka 12:32) M’umbe jiji, dhanu ma gitie “udul ma nyanok,” gi dhanu ma Yesu biterogi i dwol ma nyen, kara “gibed ku kwo, gibed kude dit apila.” Etie mugisa ma dit nibedo acel m’ikind udul manok maeno!\nRe ejik keno kende ngo, lembe mange de nuti m’eyero. Ewacu kumae: “Rombe para mange nuti, ma gi mi dwonduni ngo: gin bende akoakelgi be, man gibiwinjo dwanda; gibidoko udul acel de, ku jakwac acel.” (Yohana 10:16) ‘Rombe mange’ maeni gitie “mi dwonduni ngo.” Pieno gicikiri nibedo rombe mi dwol mange, m’ukoc ku mir “udul ma nyanok” ma gibilagu Ker pa Mungu. Rombe mi dwol ario maeno gitie ku genogen mi kwo ma tung’ tung’. Re, rombe mi dwol ario eno ceke gibinwang’u bero kud i rwom pa Yesu. Eyero kumae: “Ka kumeno Vwa mara, kum amio kwo para.”—Yohana 10:17.\nDhanu dupa m’ikind udul giloko lembe kumae: “Pajogi ni i ie, abelu make.” Ento jumange gibino kud ava mi winje man giwodhiri nilubo tok Jakwac ma ber. Giyero kumae: ‘Maeni tie lembe pa ng’atu ma pajogi ni i ie ngo. Pajogi copo yabu wang’ abinga andha?’ (Yohana 10:20, 21) M’umbe jiji, gibino niweco pi ng’atu moko m’abinga ma Yesu ugam uyabu wang’e m’ubino abinga m’anyola.\nJuyahudi ginyang’ nenedi kinde ma Yesu ubino niweco pi rombe man dwol?\nJakwac maber ma Yesu uweco pire utie ng’a, man ebitero rombe pare kakani?\nYesu ubetelo wi rombe m’ubelubo ng’eye i dwol ario makani?


Foyofoc iri pi saa ceke ma itimo pi niponjo nyathibuku maeni kara inyang’ cu iwi Jumulembe pa Yehova, iwi tic migi, man kite ma dilo migi wotho kudo. Wageno nia nyathibuku maeni ukonyi ning’eyo nia Jumulembe pa Yehova re m’ubetimo yeny pa Yehova tin. Waketho cwinyi imediri niponjo iwi Mungu, man nidikiri nja ku Jumulembe pa Yehova i coko migi mi Jukristo.—Juebrania 10:23-25.\nKan imediri niponjo iwi Yehova, ibimediri bende nineno nia emeri lee. Pieno, ibilund nwang’u cwalu cwal mi timo kero peri ceke kara inyuth ni Yehova nia in bende imare. (1 Yohana 4:8-10, 19) Ento, icopo nyutho nenedi i kwo peri ma kubang’ ceng’ nia imaru Mungu? Sukulia ma kani ma ibinwang’u kan ibeworo cik pare mir ukungu kunoke lemandha ma lokre ngo iwi kurajo ma leng’i? Man ang’o ma bikonyi imar nitimo yeny pa Mungu karacelo ku Jumulembe pa Yehova? Japonjo peri mi Biblia bifoyo ning’io dwokowang’ penji maeno karacelo kudi kara in ku juruot peri ‘wugwokru giwu i mer pa Mungu, ma wubekio ko kwo ma rondo ku rondo.’—Yuda 21.\nKwai Ponji mi Biblia m’Umbe Cul\nPirang’o ukwayu niponjo Biblia?—(ma bor)\nBiblia udwoko wang’ penji ma dongo dongo ma dhanu milioni dupa iwi ng’om zoo gipenjiri ko iwi kwo. Nyo in de imaru ibed ng’atu acel m’i kindgi?


WARAGA PA KRISTO (Epistle of Christ) - Modern Reformer\nWARAGA PA KRISTO\nMaeni ceke giribri ni piny acel andha Bibilia mwa otie ku waraga iie. Nyoke waraga matung tung ma jukwenda gi goro.\nJukwenda macalu; Paulo, Petro, Yohana, Yakobo man Yuda, ento ongo mapol. Marom wawinjo iwaraga pa Kristo. Paulu Waco iwa nia egore inindo pare. Egonyo the lembe ma jugoro ne. kit me daru timire kude man egonyo nia enacel mi kind jamtic pa Rwoth me tiu kude ni lubre kuba waraga mu gorire. Maeni lembene; ma juketho enyuthire nia wun wu waraga pa Kristo. Nikum tim ma awatimo, ma juku goro ku vini ngo, enre ku tipo pa Mungu ma kwo; kubanmi kidi ngo, ento iban mir adunde mi ring kum. “_2 Jukorinto 3:30 kit bero ma kani, man kit pidoic ma jugonyo! E bedo lembe ameda mi ngete aryo mi jukwenda calu mi jutic pa Rwoth magi bedo mandha. Man calu dhanu pa Rwoth mubedo ikorinto. Ma gi bedo ii yo acel ku lembe agonya pa Jakwenda ka ceke. Kum wan wabodho pare (mi goro gor). Ma jucwiyowa ikristo Yesu pi tic maber, ma Mungu lar uyiko kara wawoth iigi.” Efeso 2:10 kaka ceke ma Jukristo mandha ni iie – ongo nia jumu nwangu nyol mi tipo kende. Ento ni juma gi tie kudongo mi tipo ikura ma nen pa Jalar imwol cwiny, bero cwiny, twio cwiny, mwonyo lembe, ku bedo ber mir umego man mer – wabedo ku nyuthu nyuth mi tego pa Mungu me etimo iie yeny man etiomo cal ku mic pare. Ongo calo piny ma kume nen ento eribre ku yeny pa ngati acel acel. Man kud ikabedo ceke ma Kanisa ni iie. Eklezia, klasi mi nyithi kwan mi Bibilia ma unyuthu la nyuth mi tipo pa Rwoth mu tie ka timo iie man utie kadongu iie ma watie ku waraga pa Kristo. Munyuthire man munyuthu pak pare en me lwongo wa wok kudi mudhu ekelowa ider kud iwi lembe.\nJakwenda omio pidoic mi lembe manyanok ci re eyenyo bedo tung. Enyuthu pi dhano pa Rwoth magi kwo calu waraga. Gingeyiri man gikwo ni ri ibang juma pol (2 Korinto 3:2) Bibilia obedo ma enwangire, kubang rundi.\nKakumenu ebedo buku ma mio kony igonyo lembe mi Bibilia; buku wer man nyithi buku ma thindho thindho man ku karatasi ma jukwanu maeni ceke onyuthu pak pa Rwoth. Man ekonyo wa ni cimo iwa yo matira ni juma gini ngom magi tie ku paru ikum Mungu giting lembe maeni kara gi nwange. Ento waraga maber – kadok esagire ma eyot ma sagu Bibilia. Igen e tundu kude iadunde ingati – ikwo mi Jukristo ma ndha, giracwia manyen ikristo Yesu. Ni ngati ma piny macon ceke bi kadhu woko man piny ceke bi doko nyen. – 2 Korinto 5:17.\nMan yoki ngeye waraga maleng ma ai ibang Paulo Kanisa ma rom mi Korinto ma gi tie anyoli gi loko lembe ne ibengi nikum gwok ma gi gwokiri ngo ku kit genogen mi bedo macu mi kura mi kwo migi.\nJakwenda onyutho iwa, kuyomoko lembe pare yiko wa maber musago, ku tic a Kanisa gi lokri kudu iwang Mungu. Man eyikogi ni bedo ku bero ii anyim migi. Inyuthu nyuth mi wang Mungu kara ebim pi bero enre nyoth manyanok otimire ni kum Julub pa jadit e etiyu ku jumubedo mandha iyioyic migi man lemb juk pa Jakwenda. Mamio juk ku yo mandha mi mer ma cude.\nLEMB MUNG MI TEGO PA PAULO\nKit lemb gony ango ma junyuthu ni Kanisa mi Korinto, wa neno nia ebedo mandha cal ku geno gen mi dhanu pa Rwoth mi nindo matin; man wacopo wacu nia gibed tung ngo ku waraga ma kwo. Ioro mi lembanyonga eni. Kum wabedo akoya mi mondo itim ne. kadok ku kura kwo mi nindo ma tin.\nJukanisa ceke gibedo ku lapor mubedo ii Paulu ibedo mandha man ikume gire ngo. Eyero lembe ayera mi rieko mi dhanu ngo man ngeongec de ngo, lwongo mi ndra de ngo. (1 Korinto 2:1-5, 1 Timiteo 6:20).\nEmiyire en gire malu itic pa Rwoth eyenyo ngo edodire gire, ento ni timo yeny pa Rwoth, e Jakwenda ocaku cidho me medre iwange me doko yot de man edoko Jatic muromo nyoke bong pa Rwoth oketho Rwoth otiu kude ni cidho iwange me medre kudu ameda ma eketho kude lembe ayera mi dwong mi mer pa Mungu, calu munyuthire idwong mi paru makoya ma kubang rundi ma tung tung. Paulu mu bedo mandha onyuthu iwa ilembe pare, gin acel kende matimo ma wia wil ikum piny maeni ngeya man ma abe cwalo ikum piny maeni wanga de ilembe angola mi lembe pa Mungu. Abe cwala kara atund kakara kum sukulia mi lwongo ma malu pa Mungu ni kum Kristo Yesu. (Filipi 3:13, 14) maeni ubedo lemb mung mi tego pa Jukwenda. Maeni re mutie the lembe pa Rwoth nikum tipo maleng, utie kude masagu man mu sagu kara emi mugisa ni Kanisa ni ai sawa maeca cil ni wotho iyo mi lembe mandha mu bino nikum waraga migi.\nKit ketho cwiny manedi ma Jukwenda giwinjo lembe pare. Kum lwiny otie ikuma, tek ayero lembanyonga ma juboth ngo! (1 Kor 9:16) Maeni nyuthu ngo nia lembanyonga nia juyero ku lworo ma nia yongei tho ibicidho imasendi, ento muketho epodho enyang cu ngo ndhu kinde metimo ceke itego me ketho ngeyire de ceke iith juma gi winjo” lembe ayera mi bero pa Mungu kum ucungu iwi Kristo Yesu.\nTek emio sawa pare ni yero. Tek emio sawa pare ni bedo jayik ot ma bongo ma kwoya ubed ire ni kony pare – manwangure yero lembe ma ku retu timire, inindo mi yom (ceng abusiel, ceng yenga) man idhu tic pare. Oketho ebed eyero me ebedo agonya ma koya kadok me bedo iot kol i Rumi de. Ku yo moko ci ika kaceke cal ku the yik pa Mungu. Paulu obedo ayika man kud anyonga mi yero bedo ku ith miwinjo.\nPIRA NGO MA JUTELA OMAKU GIBED KU WANG GI KINDE MA JUFOYOGI\nMaeni omaku ubed tipo, ungo kende kende ni bedo yo mi weko dubu, pi judongo mi Kanisa pa Kristo, ento tipo maeni omaku obed ibang ju ceke ma gi tie wath kum Kristo; ingeongec malac kubang ngati acel acel otie ku kare mu maku ebed ni jatic nyoke bong pa Rwoth pini goro lembayera mi bero pa Mungu ii adunde jumange de.\nEnto wiwa kud owil ni wacu nia angeyo ngo kit ango ma wa daro goro iadundewa kum ebedo ni juma gi nwango koyiri madit ifoc ma jufoyo kudu gin i bedo jadit nyo bong pa Rwoth ni nwangu juma dong gibedo ayika ku gor pa Rwoth iadunde gi. Man pi jumaleng, kum gor maeni mir ayi mi kura pa Rwoth ni ii adunde umego mathindho. Man maeni kit lembayera ango, kit waraga ango, ma ugore ijuwange matung tung? Nyo etie nikum ngeongec mi lembkei? Nyo etie mi nyuthu nyuth mir ayi man tipu piny? Nyo etie ba dwal mu winjire isomu ma malu ni lubre ku gen nyang matung tung iwi lembagora? Nyo ebedo ngeyongec mi lembe atada mi Juyahudi, lembe atada mi ngom, lembe atada mi Kanisa? Nyoke ebedo nyang ma junyang kudu man ribri ilembe ariba matung tung, nyo lembe mukadhu, nyo lembe makawoni, nyo lembe mabi bino? Ongo etie ngo ikind maeni.\nCeke mi wilembe maeni otie muromo nyo nyanok ipek pare. Man mutie muromo nyo nya nok ke Rwoth utiu kugi ni lubre ku gor ma utimire iadunde mi dhanu pare. Ento gor mi waraga pa Kristo obedo tung ku gor mange de. Ni ribri kud ayi mi kura pa jadit kud ii adunde mi dhanu pare – mwolcwiny bedo ber ni utumego pare, mer pare, anyonga pare, kwiocwiny pare. Omaku wabed ku ngeyongec ma eni ceke kara ebed iwa yot kara wa copo tundo ikum lembe ceke mutie ibibilia man ma juketho ayi kumgi ni cidho iwangwa man mawa bedo ngo ku waraga pa Kristo me goro iadundewa. En ewaraga ma Petro uweco pire kum tek gin maeni gi mu man gisagiri, gibidwokowu ni nyap ongo ingeongec pa Rwoth mwa Yesu Kristo.\nKum ngeongec omaku obed ku kabedo pare man ku kit kura marom ku pa jadit man dha tho mu yikre iadunde mwa, kara jubin juyikwa ni lonyo mi mondo iker marondo ku rondo ni kum Rwoth mwa man Jalar Yesu Kristo. 2 Petro 1:8, 11.\nWILEMBE ADEK MA GI NWANGIRI KAE\nWi lembe madongo adek (3) magi mitiri ni juceke ma gi bedo jucam ker gi eni.\nbedo mandha iribri ku bedo pwe, man ku nyuthu nyuth man niribri ku bedo mumitire icik mi mola omaku wamar ju dhugola ma mwa calu kumwa giwa;\nmange ke watie ku wilembe muneno kisa mangic mi mer, kisa. Katekne wabedo omaku wagenira giwa, pidoic mwa giwa ilembe man itimo, wacopo ngo ni jengiri iwi jumange, ento dong ibed ku yeny mitingo kuyoki ibengi gin ceke timire ku yoki bang Jalar mwa ku the lembe maeni.\nNi sendri ku Kristo, ma umaku wa ribra imasendi pare, maeni nyuthu yeny mi the lembe mi kwan mutie yot ku wi lembene muromo man eketho wa bedo pi tic mi bimobim, Julam man Jupoklembe karacelo ku Rwoth mwa ibino pare mi ker.\nPaulu ubeka eu pi lembe mapiretek kit mi bedo ku kura pa Kristo mumaku waum bange iadunde mwa kinde me goro kit ma Mungu mito kude nia dhanu mumito gibed Kanisa idwong omaku gi bed kud ayi pa wod Omaku ebed ni waraga pa Kristo mu gore ku yoki iadunde. (Rumi 8:28 – 30) kum thelembe mange umbe ma copo ketho kumwa obed leng rukani ke ma wacopo pini bedo ii andha mi bedo leng; time omaku obed cal ku bedo maber ma koya man umaku wabed ku kisa mi tic ma watimo calu mumaku wabed kud anyonga isendri ma junyuthu iwa. (R5967)\nMaeni ebedo ni cudhu muriwire ni ju mapol; gicopo timo piny moko kende pi Yesu ndhu muliri mi lewic nyo mi kasegu nyo sendri ma ai ibang ngom pi lubu tok Yesu; re in ma itie ka cidhu iwengi dong iketh maeni piny ku dhok pa juwi rok; in ma itie ka cidhu iwengine; tek ngati moko lwongi icopo lokri ma nmwangu wengi ceke udoko kwar; man kungete itie ngo ka cidho ni lubre ku piny moko ma nyayo lewic kum dong idaro wenjiri ni piny moko ci kum dong ube cidho ku Yesu Kristo kum judaru yiko wu ingom man dong wawothu ku Kristo iwang wa.


Terruok gi tim ma ok ler moro amora, kata gombo, kik bedi e kindu, kendo kata mana wacho kik wachi nimar mano ok owinjore gi jo-Nyasaye,\nTimbe mag ngima dhano nenore ratiro. Gin terruok, tim ma ok ler, anjawo,\n Beduru mabor gi terruok. Richo moko duto ma ng’ato timo ok keth ringre. Ng’ama terore to ketho ringre owuon. Koso ok ung’eyo ni ringreu en Hekalu mar Roho Maler modak e iu, mane Nyasaye omiyou? Un ok un mau uwegi, to un mag Nyasaye.\n Nyasaye dwaro ni mondo ubed joma ler, omiyo nyaka uwe terruok. Ng’ato ka ng’ato kuomu mondo ong’e rito ringre owuon e yo maler kendo mipako.


Ng’atu ma fod’uweco kumeca mbe | Kwo pa Yesu\nWIC MI 67\n‘Ng’atu ma fod’uweco kumeca mbe’\nJUORO JUASKARI PI NIMAKU YESU\nNIKODEM UCERO BANG’ YESU\nFodi asu Yesu ni i agba mi otbak i Yerusalem. Anyong’a ubenege pilembe “kind udul dhanu dupa giyie.” Ento lembuno ubefoyo ngo i judong dini acel de. Pieno gioro juaskari ucidh umak Yesu. (Yohana 7:31, 32) Re Yesu upondo ngo igi.\nEnto emedere asu niponjo iwang’ dhanu kamaleng’ i Yerusalem, ewacu kumae: “Nindo ma nok wanuti wakudu, man acidho ba Ng’atu m’uora. Wubiyenya, ere wubinwang’a ngo: e ka ma ani i ie, wucopo bino ngo.” (Yohana 7:33, 34) Juyahudi ginyang’ ungo, pieno gipenjiri ikindgi kumae: “Ng’atuni bicidho kani ma wakubinwang’e ngo e? ebicidho ba ju m’ulal i kind Juyunani, man ebiponjo Juyunani? Lembe maeni m’eyero kumae lembang’o, wubiyenya, ere wubinwang’a ngo; ka m’abedo i ie de wucopo bino ngo?” (Yohana 7:35, 36) I andha, Yesu ubino weco pi tho pare man pi cer pare pi kwo mi polo, man judegine gicopo lubo ngo toke kuca.\nNindo mir abiro mir agba uromo. Kubang’ kugweno mi ceng’ agba, jalam konjo pii ma jutwomo kud i kut mi Siloam, man pige mol nitundo i the tiend pemblam mir hekalu. Saa moko nyo pi nipoyo wi dhanu ikum lembe maeno ma ging’eyo cuu, Yesu ukok kumae: ‘Tek rieu nego ng’atu moko, dong’ ebin i bang’a emadhi. Ng’atu m’uyia, kulo mi pii mi kwo bithwogre kud i ie, calu lembagora pa Mungu wacu.’—Yohana 7:37, 38.\nYesu ubino weco iwi lembe ma bitimere kinde ma tipo maleng’ biwiro julubne kara gicidh gikwo i polo. Tipo maleng’ne ugam uwirogi ing’ei tho pare. Kulo madit ma mio kwo ucaku nimol i ceng’ Pentekoste oro acel ing’ei tho pa Yesu, kinde ma ju ma tipo uwiro gicaku niponjo lemandha ni dhanu.\nDhanu moko kinde ma giwinjo ponji pa Yesu giwacu kumae: “Maeni en e jabila andha;” copere gibino weco iwi jabila ma jular juewo pire ma dwong’ nisagu Musa. Dhanu mange giwacu kumae: “Maeni Kristu.” Ento dhanu moko giwacu kumae: “Ang’o, Kristu ai i Galilaya? Lembagora pa Mungu wacu ngo nia Kristu ai ba kodhi Daudi, man i Bethlehem, pacu ma yang’ Daudi bedo i ie?”—Yohana 7:40-42.\nE i dhanu upokere. Jumoko gimito gimak Yesu, re giketho ngo cing’gi ikume. Juaskari gigam gidok ma cing’gi nanu ma Yesu umbe; kinde ma gitundo, julam ma dongo ku Jufarisayo gipenjogi kumae: “Wukele ngo nedi?” Juaskari giloko lembe kumae: ‘Ng’atu ma fod’uweco kumeca mbe.’ Ku ng’ecwiny, judong dini maeno gicayu askari ku wec mir ang’ale kumae: “Wun bende wurwinyo? kind jubim moko nuti m’uyie, kadi kind Jufarisayo de? Ento udul dhanu maeni m’ung’eyo cik ungo gibedo akwong’a.”—Yohana 7:45-49.\nKinde ma Nikodem ma tie Jafarisayo man ma tie acel m’ikind dhanu mi dilo mi Sanedrini uwinjo kumeno, emaku wec man ecero bang’ Yesu. Nwang’u oro ario ku nusu kumeni iwang’e, Nikodem ular ubino ibang’ Yesu uthieno moko man eyie. Kawoni Nikodem uwacu kumae: “Cik mwa poko lembe pa ng’atu moko, ma k’elar ewinjo ngo, eng’eyo gin m’etimo de ngo?” Juwagi ma gibino kugi gilund gicero bang’gi kumae: “In bende in i ng’atu m’i Galilaya? Koiyeny, inen de jabila moko mbe m’uai i Galilaya.”—Yohana 7:51, 52.\nI andha, Lembagora uyero ngo thwolo thwolo nia jabila moko biai kud i Galilaya. Re Lembe pa Mungu ular uewo nia “Galilaya mi thek” bineno “der ma dit”; eno unyutho nia Kristu biai kud i adhura maeno. (Isaya 9:1, 2; Matayo 4:13-17) M’umedo maeno, Yesu unyolere i Bethlehem calu ma lembila ular uewo man etie bende kodhi pa Daudi. Kadok nwang’u Jufarisayo ging’eyo lembuno de, re ubenen nia gin re ma gimoyo rwonglembe mi ndra ku nying’ Yesu, uketho dhanu ging’eyo ngo lemandha iwi Yesu.\nYesu utelo nen pa dhanu nenedi iwi lembe moko m’ubed utimere nja kubang’ kukweno mi ceng’ agba?\nPirang’o juaskari m’ucidho nimaku Yesu giwok gimake ngo, man judong dini giyero igi ang’o?\nAng’o m’ugam unyutho nia Kristu biai kud i Galilaya?


Yesu uweko dubo pa ng’atu ma kume tho nding’ | Kwo pa Yesu\nWIC MI 26\n“Dubo peri juweko”\nYESU UWEKO DUBO PA NG’ATU MA TIE KU THO MA NEGO KUM NDING’ MAN EKEYO KUME\nRwonglembe iwi Yesu udaru yik ucidho bor mandha. Jumapol giai kakare ma tung’ tung’ kara gibin giwinj ponji pare man ginen udu m’ebetimo. Re ing’ei nindo moko, Yesu udok i Kapernaum i kabedo pare. Nyapio pio adhura ceke mi dhu nam Galilaya uwinjo nia edaru dwogo. Pieno, dhanu dupa gibino ibang’e. Ikind dhanu m’ubinone, Jufarisayo de bedo nuti man juponji mi Cik m’uai i Galilaya, i Yahudi man i Yerusalem bende.\n‘Dupa gicokri karacelo, ketho kabedo mbe igi kendo cil dhugola de mbe: man ecaku yero igi lembe.’ (Marko 2:2) Kawoni ebecitimo udu ma lee dit. Udune bikonyowa ninyang’ nia Yesu utie ku copo mi kabu cen ulag masendi mi dhanu, man nia ecopo nikeyo kum dhanu ceke m’eng’io nia ekei kumgi.\nKinde ma Yesu ubeponjo i ot moko ma dhanu upong’ i ie, co ang’wen m’uyeyo ng’atu moko ma tie ku tho ma nego kum nding’ ku kavuto, gitundo. Re dhanu upong’ akeca ma “gicopo tundo ceng’ni i bang’ [Yesu] ngo.” (Marko 2:4) Cwiny dhanu maeno copo tur mandhandha! Ento gisayu rieko mi tundo ibang’ Yesu, pieno giidho iwi ot, man giyeco wi ode kaka moko. E giting’o ng’atu ma kume tho nding’ ku kavuto pare, man gilure nitundo i ot.\nNyo ng’ecwiny unego Yesu pilembe nia gikathu ponji pare rek? Nyanok de ngo! Yioyic migi uwang’u i Yesu lii, man eyero ni ng’atu ma kume tho nding’ kumae: “dubo peri juweko.” (Matayo 9:2) Nyo andha Yesu copo niweko dubo pa ng’atuno? Jugorcik ku Jufarisayo gicaku porolembe i adundegi kumae: “Ng’atuni weco kumeni nedi? eyero lembacidi kum Mungu: ng’a ma copo weko dubo woko ndhu ng’atu acel, en e Mungu.”—Marko 2:7.\nCalu ma Yesu ung’eyo lembe mir adundegi, ewacu igi kumae: “Wuporo lembe maeni i adundewu nedi? Makani ma yot ma sagu, wacu ni won tho ma nego kum nding’ kumae, dubo peri juweko; kadi wacu kumae, ai malu, ting’ kavuto peri iwothi?” (Marko 2:8, 9) Andha, Yesu tie ku copo mi weko dubo pa ng’atuno iwi ukungu mi lam ma nwang’u ebecithiero.\nIng’eye, Yesu unyutho ngbeng’ ni udul dhanu man ni ju m’ubeng’ur ikum wec pare nia etie ku copo mi weko dubo iwi ng’om. Eloko wang’e ibang’ ng’atu m’ubetwoyo man eyero ire ku ng’ol kumae: “ai malu ting’ kavuto peri, icidh i ot peri.” Wang’ acel ng’atuno uai malu eting’o kavuto pare ma dhanu m’ubino keca de gibeneno. E igi wang’ lii! Gilund gimio yung ni Mungu giwacu kumae: “Naka fodi waneno wagi eni ki ngo”!—Marko 2:11, 12.\nEtie lembe ma pire tek ning’eyo nia Yesu ulwong’o twoyo nia ‘dubo,’ man kumjo m’ukei nia ‘dubo m’uwekere.’ Biblia uponjo nia Adamu ma tie janyodo mwa ma kwong’a udubo man wan ceke walagu matoke marac mi dubo parene, niwacu remokum man tho. Ento i the Ker pa Mungu, Yesu biweko dubo mi dhanu ceke m’umaru Mungu man m’ubetimo ire. E jubikabu remokum magwei.—Jurumi 5:12, 18, 19.\nAng’o m’ucwalu Yesu nikeyo kum ng’atu ma nico moko i Kapernaum?\nNg’atu ma nicone utundo ibang’ Yesu nenedi?\nKeyokum maeno ubeponjowa ku lembang’o iwi wec ma Yesu uyero nia twoyo utie dubo, man wec m’eyerone umio iwa genogen makani?


Yesu umio ponji ma pire tek iwi jwigiri | Kwo pa Yesu\nWIC MI 62\nPonji ma pire tek iwi jwigiri\nYESU UYERO KENDO PI THO PARE\nECULO AJOK KU SENTE MA JUWODHO KUD I DHU REC\nNG’A MA BIBEDO DWONG’ I KER PA MUNGU?\nIng’ei ma kit Yesu ulokere man ewodho tipo m’ucido kud jalawobi moko i Kaisaria Filipi, ecidho i Kapernaum. Ecidho nyaling’ ku julubne kende, pilembe “eyenyo ngo ya ng’atu moko ng’ei.” (Marko 9:30) Kinde ma giwok i yo, enyutho kendo ni julubne pi tho pare man pi tic ma gibitimo ing’eye, eyero kumae: “Jubimio Wod dhanu i cing’ dhanu: e gibinege, i ceng’ mir adege ebicer.”—Matayo 17:22, 23.\nParu maeno ubino ngo lembe manyen ni julub, pilembe iwang’e de Yesu ular uyero pi nek ma jubinege ko, ma Petro ugam ukwero ko nia lembe maeno kud uwok ikume ki. (Matayo 16:21, 22) Bende, jukwenda adek gineno kit Yesu ulokere man giwinjo Yesu ubeweco ku Musa man Eliya iwi “tho” pare. (Luka 9:31) Kawoni “can ma dit apila” umaku julub pi lembe ma Yesu uai uyero igi, kadok nwang’u ginyang’ ungo cuu ikum lembene de. (Matayo 17:23) Re gibelworo nipenje.\nE gitundo i Kapernaum, kaka ma Yesu ubed ubedo i ie wang’ mapol; jukwenda ma dupa de thugi ni adhura maeno. E dhanu moko ma joko ajok mir hekalu ubino ibang’ Petro. Saa moko nyo gimito gidot Yesu nia eculo ngo ajok mir hekalu, pieno gipenjo Petro kumae: “Japonji peri mio ng’et sente [ajok mir hekalu] ngo?”—Matayo 17:24.\nPetro udwoko igi kumae: “Eyo” emio. Yesu unyang’ ikum wec m’uai ukadhu; pieno kinde ma Petro ucidh unwang’ugi, ekuro ngo nia Petro re m’ucak wec, ento en re m’epenje kumae: “Ii bepido nik ang’o Simoni? ju m’ubimo m’i ng’om gigamu jambng’om kadi ajok de ba ng’a? ba wotgi, kadi bang’ umondo?” Petro dwoko kumae: “Bang’ umondo.” Yesu udok uwacu ire kumae: “Ka kumeno wot gibedo agonya.”—Matayo 17:25, 26.\nWon Yesu re ma tie Ubimo mi polo ku ng’om zoo man En re ma jumio ire thier i hekalu. I andha, Wod Mungu copo culo ngo ajok mir hekalu. Yesu udok uwacu kumae: “Ento kara ku waketh gikier, cidh i nam, ibol gol de, man ijak rec m’ular uwok; kan iyabu dhoge de, ibinwang’u sente; iting’ maeno, imi igi kakara wakudi de.”—Matayo 17:27.\nIng’eye nyanok, saa ma julub gibedo karacelo, gipenjo Yesu nia ng’a ma dit ma sagu i Ker mi polo. Nwang’u iwang’e, gin marom nini gibino ku lworo nipenje iwi tho pare, re kawoni lworo ubenegogi ngo nipenje iwi lembe ma gibinwang’u. Yesu ung’eyo paru migi pilembe kinde ma gibedwogo i Kapernaum, ebino wotho i wang’gi man ewinjo kite ma gibepiemiri ko iwi dito. Pieno epenjogi kumae: “Ande wuporo lembang’o i gengi?” (Marko 9:33) Lewic umakugi e giling’ ting’, kum gibino piemiri ikindgi nia ng’a ma dit ma sagu. Re nitundo gibin gipenjo Yesu buu iwi lembe ma gibino piemiri iwie i gengi, giwacu kumae: “ng’a ma dwong’ ma sagu i Ker mi polo?”—Matayo 18:1.\nJulub gicopo piemiri nenedi iwi dito ma ke gikwo karacelo ku Yesu man giwinje pi oro ma romo adek zoo ee? Poi nia gitie dhanu, gileng’ ungo, man bende gidongo i dini ma juneno dito ni gin ma pire tek i ie. M’umedo maeno, Yesu ular ung’olo nia ebimio “kifungula” moko mi Ker ibang’ Petro. Nyo eno uketho Petro unwang’ere nia e dit nisagu jumange? Yakobo giku Yohana bende gicopo nwang’iri nia gidit, pilembe kit Yesu ulokere iwang’gi.\nNwang’u niki gineniri nia gidit kunoke ngo, re Yesu utwinyo paru migi. Elwong’o nyathin ma nyanok ubin ucungo ikindgi, man ewacu kumae: “Tek wulokru ngo, wudoko calu nyithindho ma thindho de ngo, wubimondo i Ker m’i polo ki ngo. Ka kumeno ng’atu ma tek bijwigre gire va nyathin ma nyanok maeni, ng’atuni e ma dwong’ ma sagu i Ker m’i polo; man ng’atu ma tek bijolo nyathin ma nok acel ma kumeni i nyinga meca ejolo an.”—Matayo 18:3-5.\nYesu utio ku bodho ma cuu mandha mi ponji! Ng’ecwiny umake ngo ikum julubne man eyero ngo igi nia gitie dhanu ma gimaru dito akeca. Ento emaku igi lapor pa nyathin ma nyanok. I andha, awiya ma thindho giyenyo ngo dito kunoke nibimo wi jumange. Yesu ubemito gin de gibed ve awiya. E niai ikum lapor maeno Yesu uwodho ponji mae: “Kum ng’atu ma nyathigi i kindwu ceke, ng’atuno en e dit.”—Luka 9:48.\nYesu uyero lembang’o kendo kinde ma gibedok i Kapernaum, man julub giwinjiri nenedi?\nNwang’u Yesu ucikere ngo niculo ajok mir hekalu. Pirang’o? Re ang’o m’uketho eculo?\nAng’o ma copo bedo thelembe m’ucwalu julub pa Yesu nipiemiri iwi dito, man Yesu utwinyo paru migi nenedi?


Yesu ukeyo kum nyaku moko man ng’atu ma ithe dhing’ | Kwo pa Yesu\nWIC MI 57\nYesu ukeyo kum nyaku moko man ng’atu ma ithe dhing’\nYESU UKEYO KUM NYAKU PA DHA SURUFENISA\nEKEYO NG’ATU MOKO MA ITHE DHING’ MAN MA TIE BUBA\nIng’ei ma Yesu ujuko Jufarisayo ikum lembe migi mi kei, giai ku julubne ku keca. Gicidho i pacu mi Turo ku Sidon i ng’om mi Foiniki, ma nwang’ere i kilometre dupa i ng’ete ma yo malu.\nYesu uwok unwang’u ot moko m’ebedo i ie, re ebemito ngo dhanu ging’ei nia eni kakeca. Ento ecopo pondo ngo ni dhanu, pieno ginyang’ boo nia eni keca. E Dhayunani moko ma thugi ni pacu maeno ubino ibang’e man ekwaye kumae: “E Rwoth, i wod Daudi; nyara besendre dit ku pajogi.”—Matayo 15:22; Marko 7:26.\nIng’eye nyanok, julub gikwayu Yesu kumae: “Keth ecidhi; kum ebekok ing’eiwa.” Yesu ulund ukoro igi thelembe m’uketho ebedieng’ ungo kude, ewacu kumae: “Juora ngo [ni jumange] ento ni rombe m’urwinyo m’i ot pa Israel kende.” Cwiny dhaku maeno utur ungo, ento ebin epodho i the tiend Yesu man ekwaye ku kisa kumae: “Rwoth, konya do!”—Matayo 15:23-25.\nSaa moko nyo pi nimulo yioyic pa dhaku maeno, Yesu uyero wec ma Juyahudi gibed gitio ko pi nicayu thek mange, ewacu kumae: “Emaku ya jugam kwen mi nyithindho ngo jubol ni [nyithi] gwogi.” (Matayo 15:26) Kite ma Yesu uyero ko wec ma nia nyithi “gwogi” unyutho kisa m’etie ko ikum dhanu ma gitie ngo Juyahudi. Kisane unyuthere kamaleng’ nikadhu kud i wec pare man enen i wang’e.\nKakare nimaku ng’ecwiny, dhaku maeno ujwigere man emaku dhu wec ma Yesu uyero ire, m’unyutho kite ma Juyahudi gibed gicayu ko thek mange, ewacu kumae: “Eyo, Rwoth, kum cil [nyithi] gwogi gicamu ng’ili m’upodho ku wi mesa pa weggi.” Yesu uneno nia etie kud adunde m’atira, pieno ewacu ire kumae: “E dhaku, yioyic peri bedo dit: dong’ etimbre iri cil calu iyenyo.” (Matayo 15:27, 28) E kum nyare ukei wang’ acel, kadok nwang’u ebino mbe kakeca de! Kinde ma dhaku maeno udok i pacu, ewok enwang’u nyare uvuto ma dong’ ekei; “pajogi de daru wok”!—Marko 7:30.\nYesu ku julubne giai kud i Foiniki man ging’olo yor i thiwi kulo Yordani. Ecicopere nia gikadhu kulo Yordani, i thenge ma yo malu mi nam Galilaya man gicidho i ng’om mi Dekapoli. Kinde ma gitundo, giidho iwi got re dhanu ulubo tokgi kuca. Gikelo weg abala, jurutwoyo, abinga man buba. Gipielo jurutwoyo maeno i the tiend Yesu, e ekeyo kumgi. Lembuno uwang’u i dhanu lii, pieno gimio yung ni Mungu mir Israel.\nEnto Yesu uloko wang’e zoo ibang’ ng’atu moko ma ithe dhing’ man ma buba. Kepar kite ma ng’atuno copo winjere ko ikind udul dhanu. Saa moko nyo Yesu uneno nia lworo ubenege, pieno eting’e ecidho kude ang’et nyanok. Kinde ma gitie kendgi, Yesu unyutho ire lembe m’ebecitimo. Eketho lwete i ith ng’atuno, ing’eye eng’ulo lau i cinge man emulo lebe. E eng’ayu wang’e i polo, man ewacu kumae: “Efatha” thelembene, “Yebri.” E ndhundhu ithe ucaku winjo lembe man ecaku weco. Yesu umito ngo rwonglembe maeni ulal swa ikind dhanu, ento emito ng’atuman uyie iwi lembe m’eneno ku wang’e man m’ewinjo ku ithe.—Marko 7:32-36.\nKinde ma dhanu gineno udu mi keyokum ma Yesu utimo, “igi wang’ lii apila, giwacu kumae, Etimo gin ceke ber; eketho ju ma ithgi dhing’ giwinjo man ajuba de giweco.”—Marko 7:37.\nPirang’o Yesu ukeyo ngo ndhundhu kum nyaku pa dha Surufenisa?\nYesu ku julubne gicidho kani ing’ei ma giai kud i Foiniki?\nYesu unyutho nenedi nia ebedieng’ ku ng’atu ma ithe dhing’ man ma buba ma nwang’u ebecikeyo kume?


CIK MU ROMO – CIK MI MOLA--The Royal Law--Alur - Modern Reformer\nCIK MU ROMO – CIK MI MOLA\nMATAYO 7: 1 – 14\n“I gin ma dhanu gi timo ibengwu wutim igi bende.”\nIwi lembe maeni watie ku mange mawa weko ku lembayera madit ibang Rwoth mwa iiwi got. Ma ebedo lembayera ni Rwoth, man kadok gibedo lwak dhanu madit mutie ka winjo dwand Rwoth, gin ceke de gimiyiri ni thek, musagu ceke Rwoth mwa ubedo ka cimo julub megoyo wigi magin apar wi aryo, magi bedo akoya man kum gin re ma junyuthu igi, ithe yik mi oro mi tipo ma ubino nyatho thon i cungu kara gibin ni bedo kathere mi jukwenda apar wi aryo mutie kathere mi ker mi polo mu nyuthu iwa ayi mi Yerusalem ma nyen mi lembe anyutha: Lembe anyutha 21:14.\nAndha, anyim mapol mi cik maleng maeni man asu gitie kawinjiri mi lemb juk mudaru ni jole; ento andha pare mudong udong nyanok mi mugisa mi yabu wang man mi juku ith mudhing ni yio ribri mi piny ma kana mi lembe mandha maleng man igeno gen ma junyuthu man metie kanyutho kende kende ni juma gijologi ma wa foyo kude mungu pi geno gen maber mu tie iyo kum ker mucakre ceke ma abinga wang gi bineno ceke ma winjo ngo gibiwinjo man “isawa”pa Mungu gire lemb ponji maeni mi cik mi mar mi mola ejubi ribri ni kume ceke man jubi loke ni ju ceke kadok giloko lembe ikume kadok gi kwere de.\nNi lubre ku lapor pa Rwoth man itimo wa dong iajiki wa yiko cemo isawa maka kare “piny manyen man piny macon” iwa ju ot mi yic magi nyithindho mi ker man ongo iwang “gwogi” dhanu mapodi gibedo woko ni kum kisa ma koya, gi dhanu ma gijolo bero pa Mungu ngo man re gibi ribri ni mondo ipacu acel man ku kura kwo pa wodo. Lembe mandha maleng etie gira kana ma dit mi wel piny – mi wel piny mapire tek – ni juma tie ku ith mi winjo man magi nyang man gi ribri kude iadundegi – dhanu magi daru nwangu nyol mi tipo man ma gitie “giracwia manyen ikristo Yesu,” man ma giyenyo kwo ma ju kwo kude ikwo ma nyen.\nMawa copo ni ketho lembeni ni ngo iwang ju masai kara gi winji kum gi ngeyo nia gicopo ribri kude ngo; ento ekelo igi lemb lewic man bero mwa mi ngeyongec edoko lembe marac iwa. Oketho Rwoth mwa ocimo wa iwaraga pare mi lembayera (varsi 6), man ilembe pare mupong ma jugwoko kara cello ku pa Soleman “ma jupime ku juganda, kara ku gi degi.” Lembrieko 9:7 – 8.\nMaeni pi juot mi juyic, kake Rwoth uwacu, kud “ipok lembe kara kud jupok peri” etie ber ongo nia wa mi juk maeni jumange mupe nyithindho mi sukul pa Kristo ngo kum gi kethire ngo iyo maju yiko ibang japonji madit ma emio nyuthu nyuth iyo maribre kugi. Ento ceke mutie julub mandha. (Nyithindho kwan) gimiyiri ni winjo kud iyik ne kara gi copo nyang ikum wilembe ma pire tek, kara gi kwanu ikume ngo maeni oketho gibedo ayika ngo pi pima madit, gibedo ayika ngo pi timo anyonga madit, gibedo ayika ngo pi ker; nikum penji maeni otie pima, maka tekine gi bin ginwange mikethiri, umbili, ku mange mapol, poko lembe iwi jumange ku ngecwiny man ma mer upe. Maeni obedo atira ma gi tingiri ngo ni dongo mi tipo pa Kristo ma otie tipo mi mer me pong ku bero mi bedo ber man ma wa poi kudu; kum jucopo poko lembe apoka nyo ke jupoko lembe nia eromo ngo pi ker. Cal ku yo mwa e wan de wa poko lembe iwi jumange. E jubi poko lembe mwa – kum ni ai con piny ma wa copo nyuthu musagu ikura kwo mi tipo mwa otie – kadok isawa mi bedo nuti nyoke bedo mbe imer. Kadok pima mi kisa man bero wa rombo kude yo ba jumange ebi bedo pima mi kisa makoya ma bi nyuthu wa tek dhanu pa Rwoth ceke copo bedo ma ndha kude iadunde gi wi lembe muai idhok pa japonji madit. Gira zunga maro kani ma copo nyuthre yori ibang jumange, ipidoic calk u timo; kit bero maro kani, weko lembe maro kani, cwiny mi kisa maro kani yobang jumange ma gi judubo ma gi copo bino; kit tipo mi mer ma copo dongu iadunde gi man ma copo nyuthre en gire ilembe man timo!\nWABED KU WANG MA BER IWANGWA\nEu lembe iwi lembe. Lembe pa Rwoth mwa me medo nia dhanu ma gi nwangiri kara cello ku “utumego” ma gi calu acel gin gigi, gi yenyo gi woth iyo ma likiliki – ma gi neon ngo racu mi “utumego”gi tie kud ayi pa jadit, ento ma gi mediri ni tingo igi, egin eni re ma gi tie acel ikind juma dit mu bedo ii acel gin gigi – ma gi tie ku mer maku wacire. I lembe pa Rwoth me pimo kude klasi ma nen iyo mi ponji, iwang ku wang ewacu wang ma pol pirango ma itie ka neon ngili ma umeru usendre kude iwange, make in itie ku riu madit iwengi? Kum “utumego” ceke gi tie ku nasendi madit nyo ke nyanok ikind lembe acel matek nyoke ku mange de, dubu mi kum, kum kawa ceke matie ku gira kana mi kare ma nyen iopoko mubedo maleng ongo – ma gi gambri ku thekri mi dubo, moko ombe ma won bedopwe. Umbe acel de mbe maleng de. Ento utumego adunde gi upong ku mer. Kum kadok gi pong ku ngili iwengi mi yioyic de. Nyoke ingeyongec migi de. Nyoke itimo tim mi tipo man kadok icingi de, ma copo nyotho timo tim ceke mi bedo kwo man enyotho tic ne bedo leng ongo, man juma pol otie kud utur ityend gi de e oketho woth migi de obedo leng ongo.\nCalo ma gi ketho cwiny gi de – en re tek ne gibedo ku tipo mi yioyic man mer man mi kisa mae tipo pa Kristo ma gi tie pare, man ma etie bor musagu ma jucopo jolo ibange muloyo tek ebedo yot me miyire ku tipo mi mer man kisa man tek ebedo kumenu ilembabola ube nyuthu ceke ma bi both ni kum pokolembe mi jumange, kum gijolo kum tipo pa Rwoth nyanok man musagu makwe tipo pa won abali – jadit mi “nek pa utumego.”\nMer manjwa, ma gi nwangiri, ma inwangu utumegu lembe ne ikind klasi ma Rwoth ubimo wigi en ku lemb umbili. Pirango? Ni kum gi nwangiri kara celo ku juwadi mange de ku lanyuth ku lembe moku mi dwal mi dubu gin gigi; ma gi nyuthu nia gi kiyu ni mio gonyo lembe maleng. Man ma gi ngeyo kud iadunde gi nia ni ai con de gibedo mandha ngo, man ma gi ngeyo nia gi podho iyo mapol ma gi leng ongo ceke – pi meno oketho gi nyayo lemb ombili ku lemb ndra de ma gi jolo. Manyayo anyonga ngo Mungu de. Ma gi wacu nia bedo migi eni re – unwangiri muromo ku mer pi jumu winjo man adegi mutie dubu ema gi jolo igi man ombili calu lembe pa Rwoth mwa unyuthu atira. Ku ngete moko keg i poko lembe man lwiny kara celo ku wang ma gi bedo kudu man ombili re. Ngeongec ma gi bedo kudu nia uyiko gi egi nyuthiri kudu man kisa man imer ma gi konyo kudu jumange bende.\nCeke ma gin “utumego” umaku gi bed ku wang gi ni neno cal ma calu jucibo kudu Rwoth, man gi gwokiri cu ni neno ka dok ebedo nyo ke kara kud gi bed ku gin moko ma rac iadunde gi – bero nwangire, iyo, teliri marac man ribri mumbe – tung tung ipek mi ber tek ne enwangire iyo moko ma ebedo ni “riu” imer muloyo zo man ikit ma jugwokri kude iwang mi tipo. E kumeno gi bi gam cidho ii acel ibang jabodho mandha man ebi gam ponjo wa, kara nya tho tho ekel wa ibedo ber kisa mi konyo “utumego,” man kara ju yik gin i bedo dit mi oro mi bedo agonya – bero cwiny man kisa mangic biyabu wang juma abinga man bi keyo wang rem mi dubu ceke.\nTWIYU PIG ULOK KARA CELU KU YEN MI VUNGA\nEnto kinde ma wa timo ngo ni pokolembe iwi “umego” mwa nga ma utie karacelo kudwa mutucu kara edar ni wodhu idagu tielo pa jadit mwa, man nga mumio kit lanyuth ci ceke ma eyo ilembe, ka ebedo kumeno dong ikinde maeni watim kit mi poko lembe calk u geno gen mi kind thek ceke k aka ceke Rwoth uweco kumai ni “kum ying yen” ewacu ngeyo pig yen niai kud ivunga man yen ulok ni kum jange. Man kud iwi lembe ayera e watimo e jupoko lembe nyoke e juyiko wa calo ikind umego man “gwok gi”man “tigo” – ngiri ic, paru mi piny mi ngom man ngati ma unwangu nyol mi tipo pa Mungu ongo. Wangeyo maeni ku yo wokode pi nyuthu nyuth ma ku kum, “ni kum tek ngati moko ubedu ngo ku tipo pa Kristo nwangu etie pare ngo.” Man tek ebedo pare ngo, nwangu etie jang ulok ongo, wacopo ngo ni temo yaw a wond jumange nyo wan giwa. Ni kum kony mi lemb ndra mi tipo mandha mi ngiri ic, wan wa mi ngom ongo. Wa copo bedo ku geno gen ongo ikum klasine, kum ribri migi otie ikum piny mi ngom, ma gi ribri nia leng, piny mi polo , piny moko utie mi gen kumai gwok copo ka nyuthu tung tung mi kind ringu ma ngati mu miyire camu ndhu kende kende thek mi julam. Wa copo ngo ni bedo ku gen nia othum man ma nia wa wec ikume, juma gitie kaparu migi pi sente kende kende man mutie kaparu pi kwo mi bedo maeni. Ribri pi kidi mi lembe mandha ma etie ingete ma leng mi utumego munwangu nyol mi tipo.\nMaeni nyuthu ngo nia wan e nia wacopo kelo piny maleng ingeongec mi dhanu mumiyiri ni Rwoth; ento enyuthu musagu nyuthu nyuth mi lembe ma wa ketho ma mir acel ku cik mi bedo pwe man mandha ma nyatho tho unako unyuthire yori bangwa ni juma gi tie ka winjo kara gi tim de. Man ma gi nwangu ungo ginwangu ith gi winjo lembe dong wacopo mio igi ngeyongec mi timo de man ma wa nwangu ith gi ucikre umaku wa nyoth sawa mwa, ma wa ngeyo kude nia tim ma cego nyinge mi lwongo mi oro mi lemb anyonga – ni bedo kud ayi pa wod, ikit kura ma koya, mi ribri kude iker. Oro mi gony utie nyatho tho, man etie sawa pa Mungu ni turu adunde matek, ni yabu wang abinga, man ni ketho udhing uwinj lembe.\nIandha, igeno gen mi timo ma ukanire yoki bang “gwok” man “ukoku” – ukudhu mi vunga man pidoic, daro twiyiri ku kit lembe matung tung mi nying tipo pa Kristo man kara wacopo yiko cam iwi ban ni juot mi yioyic, kara kud wa nyothira ikum yo pa Rwoth. “Utumego” gitie ka rwinyo kare mi ketho klaci pa gwok gin i yeng ku maber; yikri pa mugole pi cwar mugole, man me ruku dhaku pare lembe mandha ma pire tek, ma gitie ka nyotho sawa migi idaru ma gimondo kudu iyen matek lembe mandha ku pek mi tiend olok mandha, ecego nyinge maber, man yo mi tung tung mi kura mi kind gi man vunga mu yengire, e edoko dit itimo tim mi tiend ulok ma mi kathere ma dhe mucek mu yengire. Kud wabed riek musagu wi gin mugore, wek wa bed ayika pi tic ma Mungu udaru ketho wa iie ioro maeni, man dong wa weku sawa me mio mi timo tic ceke ceke mi thek mi dhanu mi ngom.\nWACOPO BEDO WEG ALOCI MI MER MUSAGO KUMWA\nWa ke wa lokra ikum lembe mi bang tumegu mu maku gikwan, man ma wa bedo yot ingec ma keni koya ni yik ma juyiko kude ngati pi poko lembe ma ngatu no poko lembe iwi wadi; Rwoth mwa umio iwa nia kit yo macu munyuthre. Umaku wapenj Rwoth nia kit pek mi mer ma rukani ma wabed kudu man kisa macopo sendowa ikum pokolembe pa jumange; man macopo konyo wan de pi yiko wan iyo ma mi nyoth. Tek wapenjo ku mayo, mandha, e wa bi jolo bero man kony iyo matira man ma wa penjo asu, kum en e kare mwa mio yenyo piny murem iwa, tipo maleng mi mer omaku upong adunde wa, man ka wa yenyo wa nwangu, omaku wadwogi ka kan piny mi ot kwo ne, calk u rwo ma ngur ombe, man adwogine bigam dwogo iwa ku e yabu iwa, cal ku kwac, calk u yeny ne de. Ku dwongo de, maeni ceke bi dwogo iwa ni kum Rwoth, maeni bidwogo ku yioyic mandha ingete ma mwa man pidoic ma copo ketho wabedo cu iyeny pa Rwoth. Man pidoic maber mir adunde wa bidongo cu, nikum, calu junyodo mi ngom de giloko lembe tek nyathin pare kwaye ku kwen, eku meni Rwoth loko lembe man emio bero isawa ma cande otie ni nyithindhe. Ewondo wan go ma nia e mi iwa piny marac, kinde ma wa paru piny ma ber, ento etimo iwa masagu cal ku lonyo mesagre kudu maloyo kinde ma wapenjo nyo ma waparu; ewegwa mipolo ber maloyo wego moko maleng mi kum ongo ma sagu?\nAKA UNYUTHU IWA PI LEMBE AYERA MAENI (11:13)\nEkonyo nia piny maber ma nyayu mutoro ni Mungu mio ni jumu kwayu, muyenyo, mu dwongo wang acel, pi tipo maleng pare. Man maeni re mutie mandha mu mitire, maeni ni juma gi tie ku ngiri ic, pokolembe man gi nwangu kit tipo mi kum, ma umaku uai cen. Ja dhu tono mi kwir mi tho omaku wapong ku tipo maleng, tipo mi mer, niku “mer timo rac ngo ni ja dhu gola pare; “ Mer mulire ku gin ceke man e bedo ber; “mer” tingire gire ngo ma nia enen racu pa wadi man ma nia ebedu abinga pire gire; “eyungire gire ngo” ebedo ber igin ceke, etimire rac ungo ibang utumego. “Mer bedo ki kisa, ekonyire, ebedo ku tipo pa Mungu.” 1 Kor 13:4; Rom 13:10\nMUTIE KATIMO IU MAENI MA NYAYU MUTORO INGETE PARE HEB 13:21.\nKameno eno, oiny ceke ma muyenyo dhanu gitim ibengwu, ewun bende wutim ibangi. “Lembe kakumenu” dong wuyuth tung tung ne iyo maeni man iadara mir anyim mi wi lembe ne: munyuthu maeni nia etie pi nyoke etie cik ma jubi yubu awene man pi kare ma rukani ma jubi poko ku lembe ngo iwi timo pa jumange man ma wa bi bedo dhanu ma pigi tek iadara ma wacopo yikra ni bedo juwang ma copo alu gin mupodho iwang. Vas maeni kakumenu ungeyire calu “cik mi mola” cik maeni ma mungu umito dhanu pare gi ti kude ni lubre ku gen ceke mi kony mi bedo mi kwo makoya ne pi wat mi kindgi man mi tiu kud utumego nyoke etingire emol, kinde me poko lembe iwi jumange nyoke enyayu teliri marac ikind jumange, nyoke ejuku ngati moko ku kwinyu marac, wan ceke wangeo copo mwa nyoke copo mi timo nyoke paru ni kum penji ma wa penjira kude giwa nya ayeny umego de otim, ni wacu nyo ni paru pi pira, tekne obedo en man nyoke ebedo an? Cik maeni, tek ebedo dong walubi, iceke maeni gwokowa man ka kumeno wangeyo kare ku kare imaeni idhanu pa Rwoth enen ni pidoic mi yero nying, wec marac, mir akece, magi nwangu ikind yo moko mir ariti pigi pi miyiri pi cik mi mola, ikare ma gi poi pire man kum adunde kiu ni wore. Wek wabed ku wangwa, umego majumer, wacopo tiu ku cik pa Rwoth eni nyenedi – ka wacopo timo ku lembe pa Mungu de ngo macu – ma wacopo timo iwa de ngo man wacopo yike de ngo ingeongec mwa – wacopo timo de ngo ma wa mi kude rwo pi tipo maleng. Kum tipo maleng no copo ka mol iadundewa kende kende omaku wagwok cik mi mola ma wa medra kudu ni cidho ipongu mi tic ne. cik mi mola man ku wi lembe ceke, ma enen nyen nikum kite ma ju nyuthue kude idit mi lemb ponji ii atira man lake bit hider muloyo ma ni ai con, ma ai ma podi de nyoke enen calu cik pa Musa, man mi ponji pa Rwoth ni kum jubila.\nYO MA LIKILIKI\nRwoth mwa ubedo kanyuthu kit ma umaku wabed ku wangwa ni lubre ngo kende kende ku timo mwa ento kadok lembe mwa man kadok pidoic mwa ma etie acaki ma ai ilembe ma mwa man timo omaku ebed iyo maliki liki – eyo mi lembe ma tek. Man kadok ebedo kende kende yo ma copo ni bedo ku geno gen mi mondo ikwo man anyonga mi ker ma kawoni juyiko iwangwa ilwongu mi lembanyonga. Yo malac, yo mi kwo mayot, yo mi ngiri ic, yo pa jumi ngom, yo ne eterowa iyo mi tho – ni cidho itho mir aryo, matero wa inyoth ma tok cen. Yo maeni dhanu mapol de gikwanyu yoje gi wotho iie, man juma nyanok ema gi nwange man gimondo iyo ma diny enu man yo maliki liki en utero wa iker ma idwong, woro, man kem ma thon go.\nMaeni kadok ebedo kumeno ngo ecopo wacu nyoke adwogi mibedo nut mi oro eni kende kende en acel maeni ma copo umiyire ni pyei kud inyoth mutie iwangwa kud iyo malac man ngom utie kaneno; kadok ebedo yo ma eni kende ma uyabre. Lembe pa Rwoth kaceke ocimo wa ceke ya nyongei goyowic pa udul manyanok, goyo wic mi kanisa, mugole, wath kum Kristo, tek jubi tingo gi kud ikind thek maeni – ni lubre kud ibang dhanu muyenyo man mu wotho iyo maliki liki – yo ngei maeni jubi dodogi karacelo ku jawar migi, e sawa bigam bino isawane, inyuthu nyuth pa Rwoth, ma ebi kelo kude yo mi lengcwiny bi yabre ni thek ceke ceke mi ngom, isawa mi oromi bedo angonya. Ma ebibedo sawa ma jubi nwangu ie aloka loka mi yo ne ma ebi bedo yo mma malu mapiny ongo, en ekare mu mitre pi gwokri kara juwoth iyoje cu, man kara jutund ma nwangu jupong kud aloka loka mi dwoko gin ceke cu, karacelo wel mi cul ne cil iajikine, kakumenu ngo ebibedo tung ku yo maliki liki, yo mi lembe matek kawoni biyabre yongei goyo wic pa kanisa dhanu pa Mungu makoya. Ebibedo yo mi bedopwe ento ebibedo ngo yo mi lamulam, calu mubedo sawa mi yo maliki liki, macalu mi goyo wic mi julam ma bedo moth, kubang ngati acel acel umaku utier kume ni bedo ni lam makwo, ku the cik mi yik mi lwongo man goyo wic ma cu.\nKum ngati moko mbe ma ikit uloge maeni mania jubikele iyo ma malu mi bedo agonya; piny moko mbe ma bi timo gi rac; piny moko mbe mabi nyayu ndiri iiju ma uyenyo gi woth iyo mi bedo pwe man gibi dwogo cen iribri ku Rwoth; magi kura maleng maeni ceke kawoni bebedo piwa, nikum sitane, utie ubimo mi ngom, pare jubi twie asu. (Isaya 35:8, 9; Lembanyutha 20:2). Juceke makawoni gi daro mondu “iyo maliki liki” dong omaku gi lwiny lwiny maber, ma tie ka winjo kude pi yioyic, kara gijai ni piny ma rac, tek gi copo bedo idwong “wel” mi lwongo mwa ma malu. Ma wacopo ngo kende kende ya wanyuthra ku dubu mi kum, ma ubedo giralaga ma nwangu ibang kwaru mwa, ento omaku wanyeg karacelo ku tipo mi kabedo ma malu (Efe 6:12), ento Rwoth umio bero musagu, makakumeno kara wacopo bino ni bedo weg aloci ni kum Rwoth mwa mumaru wa man ewilo wa ku rimbe maleng. – 1 Tim 6:12; Yuda 3; Yakobo 4:7; Rom 8:37.


Pilato gikud Herode ginwang’u ngo kosa iwi Yesu | Kwo pa Yesu\nWIC MI 128\nPilato gikud Herode ceke ginwang’u Yesu umbe ku kosa\nPILATO GIKUD HERODE GING’IYO I LEMBE PA YESU\nYesu umung’o ngo nyanok de ni Pilato nia andha etie Ubimo. Re enyutho nia Ker pare utie ngo jadhu ker mi Roma, eyero kumae: “Ker para en e mi ng’ombuni ngo: tek Ker para en e mi ng’ombuni, kuno di jumiru para gikiedo, kara ku jumia ni Juyahudi: ento kawono Ker para en e ma keni ngo.” (Yohana 18:36) Andha, Yesu utie ku Ker, re Kerne tie ngo mi ng’om maeni.\nPilato ujik ungo keno, epenje kumae: “Kara in i ubimo?” Yesu ugam unyutho ni Pilato nia eno re m’efoeyero wec ma tap, pieno edwoko ire kumae: “Iyero dhe nia an a ubimo. Junyola pi maeni, man abino i ng’om de pi maeni, kara anyuth pi lemandha. Ku ba dhanu ceke ma mi lemandha winjo dwanda.”—Yohana 18:37.\nNindo moko iwang’e, Yesu ular uyero ni Thoma kumae: “An a yo ku lemandha, ku kwo de.” Kawoni Pilato de udaru winjo ku ithe nia thelembe m’uketho Yesu ubino i ng’om utie nituco pi “lemandha,” asagane lemandha iwi Ker pare. Ma jiji mbe, Yesu ukeco nicero bang’ lemandha kadok jubinege anega de. Pilato ugam upenje kumae: “Lemandha en e ang’o?” Re emito ngo ewinj lembe mange. Enwang’u nia lembe m’edaru winjo eno ci, copo konye nipoko lembe iwi Yesu.—Yohana 14:6; 18:38.\nPilato ugam uai kud i kabedo pare, ewok ibang’ udul ma gini woko. E eyero ni julam ma dongo ku dhanu ma gitie kugi kumae: “Anwang’u dubo ngo i ng’atu maeni.” Copere saa m’ebeyero wec maeno, Yesu ucungo i ng’ete. E kwinyo uopo i udul dhanu pi wec pa Pilato, pieno gikok kumae: “Ethubo i dhanu, eponjo cil i Yahudi ceke, ugambre i Galilaya cil kakeni.”—Luka 23:4, 5.\nAdote mi ndra mi Juyahudi ucikere niwang’u i Pilato lii. Kinde ma julam ma dongo man judongo m’ikind dhanu gibemediri nikok, Pilato upenjo Yesu kumae: “Iwinjo min lembe dupa ma giyero i kumi no ngo?” (Matayo 27:13) Yesu uculo ngo lembe moko acel de. Adote maeno mi ndra uyengo ngo kume nyanok de; eno uketho i Pilato uwang’ lii.\nJuyahudi giwacu nia Yesu ucaku ponjo ‘niai i Galilaya.’ Nikum wec maeno, Pilato ugam ung’eyo nia kara Yesu utie dhanu mi Galilaya. Eno uketho Pilato unwang’u thelembe m’ecopo mwony ko kud ikum ng’ololembe pa Yesu. Nwang’u i rundi maeno, Herode Antipa (ma wod Herode Madit) re m’utie jabim mi Galilaya, man kawoni ebenwang’ere i Yerusalem pi Kadhukuwijo. E Pilato ugam uoro Yesu ibang’ Herode. Herode Antipa nini re m’uketho juthumo wi Yohana ma Jababutisi. Ing’eye kinde m’ewinjo nia Yesu ubetimo udu dupa, cwinye ubino dieng’ nia nyo Yohana re m’ucer ku kind ju m’utho.—Luka 9:7-9.\nKawoni anyong’a ubenego Herode nia ebineno Yesu. Ebemito enene, ungo ma nia kara ekonye kunoke kara eng’ei nia nyo adote ma jubeketho iwie utie andha kunoke ngo. Ento ebemito pare enen Yesu anena kende man ‘ebegeno ya ebineno musana moko m’utimbre ni kume.’ (Luka 23:8) Re Yesu utimo ngo lembe ma Herode ubino kuro. Kinde ma Herode ubepenje, ebedo ling’. Lembuno uturo cwiny Herode magwei, uketho en kud askari pare ceke gicaku ‘ning’alu’ Yesu. (Luka 23:11) Gironye bende ku kendi maber man gicaye. E ing’eye Herode uoro Yesu udok ibang’ Pilato. Nwang’u iwang’e Herode giku Pilato gibino ku kwor ikindgi, re kawoni gidoko jurimo mandha.\nKinde ma Yesu udwogo, Pilato ugam ucoko julam ma dongo, jubim mi Juyahudi, man udul dhanu, ewacu igi kumae: “An, m’aluro i lembe pare i vutwu, anwang’u dubo ngo i ng’atu maeni pi gin maeno ma wudote pire: ungo, kadok Herode: kum edwoke i bang’wa; man nen, etimo gin moko ngo m’uromo ku tho. Ka kumeno abifode man abigonye.”—Luka 23:14-16.\nPilato ubemito dit nia nwang’u egony Yesu, pilembe enyang’ nia kumira re m’uketho julam gikele i bang’e. E nyanok eni, lembe mange utundo m’uketho Pilato unwang’u nia ukwayu egonye. Kinde ma fodi etie iwi kom pare mi pokolembe, dhaku pare uoro ire kwenda mae: “kud irodhri i lembe pa ng’atu ma pwe; kum asendra ku giki dupa tin ku wang’ lek i kume [ecicopere nia lekne uai ibang’ Mungu].”—Matayo 27:19.\nDong’ Pilato bitimo nenedi pi nigonyo ng’atu maeno m’enwang’u dubo umbe iwie?\nYesu ukoro “lemandha” iwi bimobim pare nenedi?\nPilato unyang’ nia Yesu utie ng’a? Udul dhanu utimo ang’o, man Pilato udok utimo ang’o?\nPirang’o anyong’a unego Herode Antipa kinde m’ewinjo nia ebineno kum Yesu? Man ewok etimo ang’o i kume?\nPirang’o Pilato umito egony Yesu?


Petro ukwero Yesu | Kwo pa Yesu\nWIC MI 126\nPetro ukwero Yesu i pacu pa Kayafa\nMATAYO 26:69-75 MARKO 14:66-72 LUKA 22:54-62 YOHANA 18:15-18, 25-27\nPETRO UKWERO YESU\nSaa ma jumaku Yesu i podho mi Gethsemane, lworo umaku jukwenda, e giringo giweke. Re Petro “ku jalub mange de,” ma cibedo jakwenda Yohana giwok giloko. (Yohana 18:15; 19:35; 21:24) Ubenen ve nia gilubo tok Yesu nitundo i pacu pa Ana kaka ma jutere i ie. Kinde ma Ana ung’olo nia juter Yesu ibang’ Kayafa ma tie jalam madit, Petro giku Yohana gibino lubo toke, re ku bor. Ecicopere nia cwinygi ubepido pi kwo migi man pi lembe ma binwang’u Rwoth migi.\nKayafa ung’eyo Yohana, pieno juketho Yohana umondo m’umbe lemoko i lelagang’ mi ot pare. Petro ke ucungo i dhugola nitundo Yohana uwok man eweco ku nyaku m’ubekuro dhugola, ka juyio emondo.\nLembuno ubekadhu ku diewor man mwomo de utie, pieno dhanu ma gini keca gibeoyo mac m’ubogre. Petro de ubemuro kume i ng’etgi, ebekuro ko ‘nineno kajik’ mi pido pa Yesu. (Matayo 26:58) E nyaku m’ubekuro dhugola m’uketho Petro umondo i lelagang’ ugam ung’ie tap kud iwang’ der pa mac, man epenje kumae: “In bende in i ng’atu ma kind julub ng’atuni?” (Yohana 18:17) M’uweko nyaku maeno, jumange de ung’io Petro man udote nia ebino karacelo ku Yesu.—Matayo 26:69, 71-73; Marko 14:70.\nPenji ma nyaku maeno upenjo ujebo wi Petro, pieno eculo kumae: “Ang’eyo ngo, kadi lembe m’iyero de ang’eyo ngo.” (Marko 14:67, 68) Ecaku bende nikwero Yesu ku dhoge marac, ekwong’ere akwong’a zoo nia ebeyero lemandha, man kan ebecwayu ndra ke Mungu upok lembe rac i wie.—Matayo 26:74.\nIkind saa maeno, pido pa Yesu ubemedere, copere pidone ubekadhu malu i od etaj pa Kayafa kaka ma jucopo neno ie lelagang’ piny. Petro ku jumange ma gibekuro i lelagang’ gibeneno kite ma jumulembe ma julwong’o ubewiliri ko i ot.\nDhanu ma gibedo keca ginyang’ nia Petro ubecwayu vupo pilembe kit wec pare ubedote nia etie dhanu mi Galilaya. Bende, wat pa Malko ma Petro ugam uthumo ithe de unuti ikind ju m’ubedo keca. Pieno edoto Petro kumae: “Aneni wukude ngo i podho?” E kinde ma Petro ukwero Yesu wang’ mir adege eni ci, kulok ugam ukok calu ma Yesu ular uyero.—Yohana 13:38; 18:26, 27.\nCopere i saa maeno Yesu ucungo i ther etaj malu ebeneno lelagang’ piny. E eloko wang’e man eneno Petro atira. Saa ma wang’gi rombo, cwiny Petro umil, e epoi ndhu ikum wec ma Yesu uyero ire i wang’e nyanok kinde ma gibetimo Kadhukuwijo i kusika ma malu. Kepar kite ma Petro uwinjere ko saa m’eparu pi lembe m’eai etimo! Petro uwok woko man ewak lee mandha.—Luka 22:61, 62.\nAng’o m’uketho Petro utundo nikwero Yesu? Petro ubino ku tegocwiny mandha nia etie tek i thenge mi tipo man egwoko bedoleng’ pare, re ang’o m’ucwale nikwero Rwoth pare? M’umbe jiji, lembe m’ubetimere udaru nyotho wi Petro; saa maeno jubeloko lembe iwi Yesu man jubedote calu jadubo. Pieno kakare ma nia Petro ucer bang’ Yesu m’ukoso ngo, elund eloko ng’eye ni ng’atu ma tie ku “lembe mi kwo ma rondo ku rondo.”—Yohana 6:68.\nLembe ma kwiny m’utimo Petro ubemio iwa ponji ma e: kadok ng’atu ma tie ku yioyic man amora ma lee de wie copo jebere kan elar eyikere ngo pir amulaic ma wok rek. Dong’ wek lembe m’utimo Petro ubed ni cimowang’ ni jurutic pa Mungu ceke!\nPetro giku Yohana gimondo nenedi i lelagang’ pa Kayafa?\nKinde ma Petro giku Yohana gini lelagang’, lembang’o m’ubekadhu i ot?\nLembang’o ma Petro utimo ma jukoro i Matayo 26:74?\nLembe m’unwang’u Petro utie ku ponji makani m’ukwayu ngo wanen ku tuko?


Yesu umondo i Yerusalem calu Ubimo | Kwo pa Yesu\nWIC MI 102\nUbimo umondo i Yerusalem m’ebedo iwi nyathi kana\nMATAYO 21:1-11, 14-17 MARKO 11:1-11 LUKA 19:29-44 YOHANA 12:12-19\nYESU UMONDO I YERUSALEM KU YUNG\nJULAR JUYERO PI NYOTH MI YERUSALEM\nNindo m’ubelubo, niwacu ceng’ soko nindo 9 mi Nisan, Yesu ku julubne giai kud i Bethania gibecidho i Yerusalem. Kinde ma gidhingo tundo i Bethfage iwi got Zeituni, Yesu uwacu ni julubne kumae:\n“Wucidh i pacu m’i weng’wu, e eni eni wubinwang’u kana m’ubedo atwia, giku nyathine: wugonygi, wukelgi de i bang’a. Man tek ng’atu moko wacu lem moko iwu, wubiwacu kumae, candgi benego Rwoth; e ndhu ndhu ebiorogi.”—Matayo 21:2, 3.\nJulub ginyang’ ungo nia lembe ma Yesu uyero gitim ubepong’o lembila ma Biblia ular uewo. Ing’eye re ma gibin ginyang’ nia, kara lembe maeno upong’o lembila ma Zekaria ular uewo nia Ubimo ma Mungu ung’olo bimondo i Yerusalem; Ubimo ne “e mol, man eberingo ku wi kana, en e wi kana ma nyathi kana.”—Zekaria 9:9.\nSaa ma julub gitundo i Bethfage, gigonyo nyathi kana ma thwonde ku min; dhanu m’ucungo ceng’ini keca ugam upenjogi kumae: “Wutimo ang’o, ma wubegonyo ko nyathi kana e?” (Marko 11:5) Kinde ma giwinjo nia Rwoth re ma tie ku yenyne, giweko julub uterogi ibang’ Yesu. Julub gipedho bongu migi iwi kana eno ku nyathine, re Yesu uwok uidho iwi nyathine.\nKinde ma Yesu ubedhingo Yerusalem, udul dhanu de ubemediri nipong’. Jumoko gipedho bongu migi i gengi, jumange ke gikpero “jangyen, ma gitong’o i thim,” man gibekok kumae: “[Bodhwa wakweyi]; mugisa ni ng’atu m’ubino ku nying [Yehova]: Mugisa ni Ker m’ubino, Ker pa wegwa ma Daudi.” (Marko 11:8-10) Jufarisayo ma gitie ikind dhanu keca ke yung maeno ubethumo igi mi tuko ngo. Giwacu ni Yesu kumae: “Japonji, juk julubni.” Yesu udwoko igi kumae: “Awacu iwu nia, tek joni giling’, kidi bikok akoka.”—Luka 19:39, 40.\nSaa ma Yesu uneno Yerusalem, ecaku ywak kumae: “E, tinuni tek nwang’u ing’eyo gin ma mi kwiocwiny peri! ento kawono gimungri i weng’i.” Andha, Yerusalem binwang’u nyoth nikum turocik pare. Yesu ular uewo kumae: “Jukwoji bidhuro ng’om i [kumi], man gibitieki tingli, man gibikuri kun ku kun ceke, man gibiredhi i ng’om, ku nyithindho peri ma ni ii; man gibiweko kidi acel de ngo wi wagi ii.” (Luka 19:42-44) Wec maeno ma Yesu ular uewo, ubin upong’o kinde ma Yerusalem unyothere i oro 70 R.M.\nKinde ma Yesu ubemondo i Yerusalem, adhura zoo utie yaw yaw, man jumoko m’ikind udul gibepenjo kumae: “Maeni ng’a?” Jumange ke gibewacu kumae: “Maeni en e jabila, Yesu ma Nazareti mi Galilaya!” (Matayo 21:10, 11) Ma jiji mbe, dhanu moko ma Yesu ucero Lazaru iwang’gi gibeweco pir udune ni jumange. Ento Jufarisayo gibeywagiri nia lembe ma giromo timo umbe, man gibeweco ikindgi kumae: “Ng’om ubelubo ng’eye.” —Yohana 12:18, 19.\nKinde ma Yesu utundo, emondo i hekalu pi niponjo, calu m’ebed etimo kan ecidho i Yerusalem. Kuca ewok eyabu wang’ abinga man eketho abala de uwotho. Kinde ma julam ma dongo ku jugorcik gineno udu m’ebetimo man giwinjo awiya m’ubekok nia, “[Bodhwa wakweyi], wod Daudi,” kwinyo ugam umakugi magwei. Judong dini maeno gipenjo Yesu kumae: “Iwinjo gin ma joni beyero?” Edwoko igi kumae: ‘Fodi wusomo ngo kumae, ibedo ku pakupak ma cu ku dhu mukere ku nyithindho ma fodudhoth de?’—Matayo 21:15, 16.\nYesu uketho wang’e, elubo lembe m’ubetimere i hekalu. Re calu ma saa ubecidho, eting’o jukwenda pare e giloko gidok i Bethania, iwang’e ma fodi nindo 10 mi Nisan uromo ngo; kuca re ma gidok ginindo uthieno m’uberuu ni ceng’ yenga.\nYesu umondo i Yerusalem calu Ubimo awene, man emondo i kite ma nenedi?\nKinde ma Yesu uneno Yerusalem, ewinjere nenedi, man eewo lembila makani?\nLembang’o m’utimere kinde ma Yesu ubecidho i hekalu?


Nyo ibepoi?—Dwi mir 12, 2018\nNyo isomo kilili mandha Otkur ma Wiw m’uwok i kind nindo m’ukadhu ceng’ini eni? Kenen nyo iromo dwoko wang’ penji m’ulubo e:\nLembagora unyutho nenedi nia Mungu beneno kisa i kumwa?\nSaa ma nyithindho mir Israel gibino i ng’eca i Misiri, Mungu ugam uneno masendi migi, man lembene uketho enwang’u can i adundene. (Ai 3:7; Isa. 63:9) Mungu ucwiowa i ayiine, pieno wacopo neno kisa i kum jumange. Enyutho iwa kisa kadok wacopo nwang’u nia waromo ngo ku mer pare de.—wp18.3-F, mba. 8-9.\nPonji pa Yesu ukonyo dhanu nenedi nivoyo akoyakoya?\nI rundi pa Yesu, Juyahudi ma dupa gibino kud akoyakoya. Ento Kristu unyutho nia ukwayu nibedo ku jwigiri, man ukwayu ngo nineno nia thek moko tie ber nisagu mange. Eyero ni julubne nia gicikiri nineniri ni umego.—w18.06, mba. 9-10.\nWacopo nwang’u ponji ma kani i kum thelembe m’uketho Mungu uyio ngo nia Musa umond i Ng’om mi lembang’ola?\nMusa ubino ku winjiri ma ceng’ini mandha ku Yehova. (Poi. 34:10) Kinde ma nyithindho mir Israel gidhingo daru woth ma giwotho oro 40 i langa, giwagiri wang’ mir arionde pi pii m’umbe. Mungu ugam uwacu nia Musa ucidh uwec ni cana. Re Musa ugoyo cana agoya. Copere ng’ecwiny umaku Yehova pilembe Musa ulubo ngo telowic pare, kunoke pilembe emio ngo ire yung pir udu maeno. (Wel 20:6-12) Lembuno ubeponjowa nia wacikara niworo telowic m’uai i bang’ Yehova man nimio ire yung.—w18.07, mba. 13-14.\nKa wabeweko nen mi wang’ uwondwa, wacopo podho i kosa ma kani?\nDhanu ma dupa giweko nen mi wang’ re ma wondogi; eno ketho gipoko lembe nimakere ku lembe adek ma e: rangi pa ng’atini kunoke thugi, sente pa ng’atini, man oro pa ng’atini. Pire tie tek dit iwa nia waii nineno jumange calu ma Mungu neno kogi. (Tic. 10:34, 35)—w18.08, mba. 8-12.\nJukristu m’utii gicopo konyo jumange i yo moko ma kani?\nJakristu m’utii ma kawoni dong’ ubetimo kit tic mange, pire tie tek asu i wang’ Mungu, man ecopo timo lembe dupa pi nikonyo jumange. Ku lapor, eromo nikonyo nico kunoke dhaku ma jayic ungo, ng’atu m’ukwio i tipo, ecopo telo wi ponji mi Biblia man nirweyo lembanyong’a lee.—w18.09, mba. 8-11.\nJukristu gitie ku jamtic ma kani i Sanduku mi jamtic mi ponjo Biblia ku dhanu?\nI sanduku maeno, junwang’u Kart ma terojo i JW.ORG, man karatasi mi lwong’o. Etie bende ku trakt abora ma beco, gazeti Otkur ma Wiw man Cew! Bende, i ie junwang’u nyithibuku moko, buku ario ma pigi tek ma waponjo ko Biblia, man video ang’wen ma cuu mandha, ma acel m’i kindgi thiwie tie, Pirang’o ukwayu niponjo Biblia?—w18.10, mba. 16.\nJakristu copo ‘ng’iewo lemandha’ nenedi calu ma Lembrieko 23:23 uyero?\nPi niponjo lemandha, waculo ngo sente. Re ubekwayu watii ku saa mwa, man watim kero ma lee pi ninwang’e.—w18.11, mba. 4.\nWacopo nwang’u ponji ma kani i kum lembe ma Hoseya utimo ni Gomer ma dhaku pare?\nGomer upodho i gier wang’ dupa, ento Hoseya uweko ire man emedere asu nibedo kude. Ka dhaku kunoke nico ma Jakristu upodho i tarwang’, jadhoge mi gamiri copo ng’io niweko ire. Kan edok ecaku timo ribiri kendo ku jadhoge m’upodho i tarwang’, nwang’u dong’ nimakere ku Biblia, embe ku twero mi lalu gamiri migi.—w18.12, mba. 13.


JW Progam mi coko mi Kwo man tic pi yenga mi nindo 3-9, dwi mir 10, 2016\nWer 37 man rwo\nWec mi caku program (Kud ekadh dak.3)\n“Gen Yehova kud adundeni ceke”: (Dak. 10)\n[Keth junen video Wec mir acaki iwi buku mi Lembrieko.]\nRie 3:1-4—Nyuth mer mandha man gwoko bedoleng’ (w00-F 15/1 mba. 23-24)\nRie 3:5-8—Gen Yehova kud adundeni ceke (w00-F 15/1 mba. 24)\nRie 1:7—“Lworo Yehova en e thekri mi ng’eyong’ec” i yo makani? (w06-F 15/9 mba. 17 udu. 1; it-1-F mba. 511)\nRie 6:1-5—Lembe mi rieko ma wacopo timo tie makani, ka wapodho i uwic ma wayio ko nimondo i lembkuloka ma walar waparu ie ngo? (w00-F 15/9 mba. 25-26)\nSom mi Biblia: (Kud ekadh dak. 4) Rie 6:20-35\nWayik kite ma wabimio ko girasoma dwi maeni: (Dak. 15) Wec ma karacelo ku juwinj. Keth junen video ma tung’ tung’ m’unyutho kite ma juromo nimio ko girasoma ni dhanu i dwi maeni; ing’ei neno videoman, wuwec iwi lembe ma dongo dongo ma wuneno. Keth cwiny jurwei nia gimiiri lee i tic m’ubetimere i ng’om zoo, niwacu, nilwong’o dhanu i coko mi thum pa yenga.\nYeny mi cokiri mwu: (Dak. 8) Kunoke, wucopo niweco karacelo ku juwinj iwi ponji ma waromo nwang’u niai kud i buku mi oro 2016. (yb16-F mba. 25-27)\nTim bero ni dhanu ma gibino i coko mwa (Rie 3:27): (Dak. 7) Wec ma karacelo ku juwinj. Keth junen video Lembang’o ma Bekadhu i Ot Ker? (acel m’ikind video ma nwang’ere i the thiwiwec NOS RÉUNIONS ET NOTRE MINISTÈRE). Ing’eye, penj juwinj gikor kite ma waromo nimedo ko mutoro man yaw yaw i Ot Ker saa ceke, i dwi mir apar kende ngo.\nPonji mi Biblia mi cokiri: (Dak. 30) kr-F wic 2 udu. 1-12\nWer 143 man rwo\nProgram mi coko mi Kwo man tic mwa mi Jukristu pi yenga mi nindo 3-9, dwi mir 10, 2016


Ng’atu ma mio ku berocwiny, mugisa bikwanye—Lembrieko 22:9\nOtkur ma Wiw—Mi ponji | Dwi mir 11 2017\nSOM I DHOK MI Afrikaans Albanais Allemand Alur Amharique Amis Anglais Arabe Arménien Aymara Azéri Azéri (cyrillique) Bachkir Bassa (Cameroun) Bengali Bikol Birman Boulou Bulgare Catalan Cebuano Chichewa Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitumbuka Chiyao Chol Coréen Croate Créole d’Haïti Dangme Danois Dhu Pidjin (Cameroun) Dhupidjin mi Nijeria Douala Edo Efik Espagnol Estonien Fidjien Finnois Fon Français Ga Garifuna Goun Grec Guarani Gujarati Géorgien Haoussa Herero Hiligaynon Hindi Hiri motu Hongrois Hébreu Ibanag Icibemba Igbo Iloko Indonésien Islandais Isoko Italien Japonais Jula Kabye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Kurde kurmanji Kurde kurmanji (Caucase) Kurde kurmanji (cyrillique) Kwangali Kwanyama Letton Lingala Lituanien Luganda Lunda Luo Luvale Macédonien Malay Malayalam Malgache Mam Mambwé-Lungu Marathi Marshall Maya Mazatèque de Huautla Mbunda Mingrélien Mixe Mongol Mooré Motu Nahuatl (Guerrero) Nahuatl (Huasteca) Nahuatl (Nord de Puebla) Nahuatl (central) Ndonga Ndébélé Ndébélé (Zimbabwe) Ngabere Norvégien Nyanja Nzema Néerlandais Népali Okpe Oromo Ossète Otètèla Ouzbek Pangasinan Papiamento (Curaçao) Pendjabi Persan Pidgin salomonien Polonais Ponape Portugais Quechua (Ancash) Quechua (Bolivie) Roumain Russe Samoan Sango Sepedi Serbe Serbe (romain) Sesotho (Afrique du Sud) Sesotho (Lesotho) Shona Sidama Silozi Singhalais Slovaque Slovène Sranan tongo Suédois Swahili Swahili (Rép. dém. du Congo) Swati Tagalog Tajiki Tamoul Tatar Tchouvache Tchèque Thaï Tigrinya Tiv Tlapanec Tojolabal Tok pisin Tongien Totonaque Tshiluba Tsonga Tswana Turc Turkmène Tuvaluan Twi Tzeltal Tzotzil Télougou Tétoum Dili Ukrainien Urhobo Venda Vietnamien Waray-Waray Wolaitsa Xhosa Yoruba Zandé Zapotèque (de l’isthme) Zoulou Éwé\nNg’atu ma mio ku berocwiny, mugisa bikwanye\nNIAI con, lam kunoke giramia utie thenge acel ma zoo mi thier mandha. Nyithindho mir Israel gibed gimio lam mi lei, man Jukristu ke ging’eyiri maber nikum “lam mi pak” ma gimio. Re, lam mange bende nuti ma foyo i Mungu lee. (Ebr. 13:15, 16) Lam maeno ketho ng’atu m’ubemie, nwang’u anyong’a man mugisa, calu ma wabineno i lapor m’ulubo e.\nCon, jaratic pa Yehova moko ma nyinge Hana, ugam umito lee mandha nia enwang’ awiya, re lembene ucopere ngo ire. Pieno, eng’olo ni Yehova i rwo pare nia, kan ebinyolo nyathin moko ma nico, ‘ebilund mie ni Yehova i nindo ceke mi [kwo]” pa nyathin ne. (1 Sam. 1:10, 11) I ng’eye, Hana unwang’u mugisa, man enyolo nyathin ma nico ma nyinge Samwel. Kinde ma Samwel ukwiro cak, Hana utere i hema mi thier, tap calu m’elar eng’olo. Yehova upoko mugisa iwi Hana pi pidoic m’emio ko nyathin pare. Edok enwang’u rwom mi nyolo awiya mange abic, man Samwel ke udoko ni jabila man acel m’ikind dhanu m’ugoro Biblia.—1 Sam. 2:21.\nCalu Hana man Samuel, tin bende Jukristu gitie ku rwom mi tio ku kwo migi i tic pa Jacwic migi. Yesu ugam ung’olo nia, wabinwang’u mugisa lee mandha pi miiri ceke ma wabemiara ko pi niworo Yehova.—Mk. 10:28-30.\nI rundi ma kwong’a, Jakristu moko ma dhaku ma nyinge bino Dorka, ung’eyere lee mandha pi “tic ma ber ku tic ma ni jucan m’etimo,” niwacu ebed emiere nikonyo jumange. Re, lembe marac utie nia “kume make, man etho.” Lembuno unyayu can i dhanu ceke mi cokiri. Kinde ma julub giwinjo nia Petro ni ceng’ini i ng’ombuca, gikwaye nia ekebin nyapio pio. Kepar pir anyong’a ma gibino ko kinde ma gineno Petro ucero Dorka! Eno utie cer ma kwong’a m’utimere nikadhu kud ibang’ jakwenda. (Tic mi Jukwenda 9:36-41) Mungu uwil ungo pi miiri pa Dorka. (Ebr. 6:10) Jukiewo pi berocwiny pare mi mio piny i Lembe pa Mungu kara ubed iwa ni lapor ma walubi.\nJakwenda Paulo bende uweko lapor maber akeca; ewodho saa pare ku bero cwinye pi jumange man edieng’ pigi. Ekiewo kumae ni Jukristu wadi mi Korinto: “Abilalu ndhu alala ku mutoro ma dit man abidaru tekna de piwu.” (2 Kor. 12:15) Lembe ma jakwenda Paulo unwang’u i kwo pare uketho etundo ninyang’ nia ka ng’atini ubemiere pi ju mange, enwang’u mutoro, man m’usagu zoo, enwang’u mugisa pa Yehova man Yehova jole.—Tic mi Jukwenda 20:24, 35.\nUbenen kamaleng’ nia anyong’a nego Yehova ka wabetio ku saa mwa man tego mwa pi Ker pare, man ka wabekonyo juyic wadwa. Nyo yo mange de nuti ma wacopo nitielo ko tic mi rweyo lembanyong’a mi Ker? Eyo! M’uweko nitio ku saa mwa man tego mwa pi jumange, wacopo bende niyungo Mungu nikadhu kud i giramia mwa ma ku berocwiny. Jubed jutio ku giramianegi pi tic mi rweyo lembanyong’a i ng’om ngung’, m’uketho i ie bende nikonyo jumisioner ku jurutic mange masegi mi saa ceke. Giramia eno konyo bende tic mi yiko man mi loko girasoma mwa i dhok ma tung’ tung’ man video. Bende, ekonyo ju ma lembe ma rek uwok i wigi, man giedo mi Ot Ker manyen. Watie ku tegocwiny nia ng’atu ma mio ku berocwiny, mugisa bikwanye. M’umedo maeno, ka wabemio piny mwa ma pigi tek ni Yehova, eca nwang’u wabeyunge.—Rie. 3:9; 22:9.\nYo Ma Tung’ Tung’ M’iromo Mio Ko Giramia Pi Tic Mi Ker I Ng’om zoo\nCalu i rundi pa Paulo, tin bende dhanu dupa ‘gibed gikoyo piny moko i kakanpiny’, kunoke gibed gikanu sente moko, man gibole i sanduku mi giramia i cokiri, ma jugoro i kume nia “Tic mi Ker i ng’om zoo.” (1 Kor. 16:2) Kubang’ thum pa dwi, cokiriman beoro giramia maeno i biro mi filial mi Jumulembe pa Yehova pa Yehova m’ubeneno wi tic i ng’om migi. Re, iromo bende nioro giramia peri wang’ acel ni dikiri ma Jumulembe pa Yehova gitio ko i ng’om m’ibedo i ie. Pi ning’eyo nying’ dikirine, wakwayu ilwong’ kunoke ikiew ni biro mi filial mwu. Iromo nwang’u adres mi birone i www.jw.org. Nimakere ku cik mi ng’om m’inweng’iri i ie, kit giramia m’icopo oro romo ketho i ie:\nGIRAMIA MI SENTE WANG’ ACEL\nIromo oro sente peri wang’ acel i yo mir elektronik nikadhu kud i bank kunoke karte mi bank. I filial moko, ecopere bende nitio ku jw.org kunoke kusika mange ma jung’io.\nGiramia mi sente ku kume. Kan imio sente ku kume, ore ku waraga moko i kume m’unyutho nia sentene utie giramia.\nGIRAMIA MA JULAR JUPANGU PIRE CON CON\nM’uweko giramia mi sente, yo mange bende nuti ma juromo tio ko pi nitielo tic mi Ker i ng’om zoo. Yone jurieyogi piny no. Re, kan imaru itii ku yone moko, wakwayu ikelar inyang’ i biro mi filial m’ubeneno wi tic i ng’om mwu pi ning’eyo nia yone makanigi m’ubetio i beng’wu. Bende, calu cik ku taks ukoc kubang’ ng’om, pire tie tek nia ikeweci ku dhanu moko m’ung’eyo cuu mandha lembe mi cik ku mi taks, kara gikonyi ing’ii yo moko ma cuu akeca pi nimio giramia peri.\nAsiranse: Iromo kiewo nia kan itho, sente mir asiranse mi kwo, kunoke mi pansio peri, bibedo ku nying’ dikiri ma Jumulembe pa Yehova gitio ko i ng’om mwu.\nKont mi bank: Iromo kiewo nia ing’ei tho peri, sente mi kont peri mi bank bidong’ ku nying’ dikiri ma Jumulembe pa Yehova gitio ko i ng’om mwu, re nimakere ku cik mi bank mi ng’ombe.\nTwero m’itie ko iwi sente: Icopo mio twero m’itie ko iwi sente (titres et obligations) ni dikiri ma Jumulembe pa Yehova gitio ko i ng’om mwu. Iromo mie wang’ acel kunoke iromo kiewo nia ebidong’ ni dikirine ing’ei tho peri.\nNg’om man ot: Irimo mio ng’om kunoke ot peri. Iromo mie wang’ acel, kunoke, kan etie ot m’ibedo i ie, iromo kiewo nia ibimediri nikwo i ie ka fodi itie kwo; re niai ceng’ m’ibitho i ie, otne bidong’ ni dikiri ma Jumulembe pa Yehova gitio ko i ng’om m’ini ie.\nTestama: Iromo weko piny peri kunoke sente peri ni dikiri ma Jumulembe pa Yehova gitio ko i ng’om m’ini ie, nikadhu kud i testama ma jukiewo calku cik. Ng’atu m’utimo kumeno, Leta romo jwigo ire kum taks moko.\nKit giramia maeni julwong’ogi “Giramia ma jular jupangu pire con con” pilembe, ubekwayu nia ng’atu m’ubemie ular upang pi lembene i wang’e. Dhanu dupa m’umio kit giramia ma kumeni, gitundo nikonyo tic mwa mi Ker i ng’om ngung’, man gitundo ninwang’u bero moko m’uneno taks bende.\nPi ninyang’ lee, dii wi wec “Faire un don pour notre œuvre mondiale” ma nwang’ere i the mbaya moko ci mi jw.org, kunoke lwong’ biro mi filial mwu.\nWer ku dwal mir anyong’a!\nNyo iketho Yehova ni karingo peri?\nLub lapor mi pokolembe ma pwe man mi kisa pa Yehova\nKwer cen paru mi ng’om maeni\nKud iwek gin moko ceri ku nwang’u sukulia\nIromo timo ang’o pi ning’iyo maber i cokiri peri manyen?\nText Yore ma tung' tung' mi toko jemni mir elektronik OTKUR MA WIW—MI PONJI Dwi mir 11 2017\nDwi mir 11 2017\nOTKUR MA WIW—MI PONJI Dwi mir 11 2017


Coko ma Tung’ Tung’ i Cokri mi Jumulembe pa Yehova Kadhu Nenedi?\nCoko mi Jukristo mi rundi ma kwong’a ubed uketho i ie kende kende wer, rwo, man nisomo ku nimio paru ma tung’ tung’ iwi giragora ma juai jusomo. M’uweko maeno, lembe mange mbe ma jubed juketho i coko ne. (1 Jukorinto 14:26) Wan de watimo kumeno i coko mwa ceke.\nPonji mwa cungo iwi Biblia man konyowa i kwo mwa ma nja. Ceng’ soko kunoke ceng’ yenga, cokriman dikiri karacelo pi niwinjo Ponji m’ucungo iwi Biblia (Discours Biblique) pi dakika 30, wec maeno nyutho iwa kite ma giragora mi Biblia copo konyowa i kwo mwa man kara wanyang’ cu nia wakwo i nindo manedi. Ka ng’atu m’ubeponjo ulwong’o giragora moko, wan ceke walubo i Biblia mwa giwa. Ing’ei ponji maeno, walubo Ponji mi “Ot Kur ma Wiw” (étude de la Tour de Garde) pi saa acel, ma waweco iwi lembe ma nwang’ere i Ot Kur ma Wiw mi ponji man ng’atuman copo culo wang’ penji kunoke nikoro wec. Ponji ne konyowa ning’eyo kite ma wacopo tio kudo ku telowic mi Biblia i kwo mwa. Juponjo lembe ma rom i cokriman i kind cokri mwa ma tung’ tung’ ma kadhu 110 000 iwi ng’om zoo.\nCoko eno konyowa niyiko bodho mwa mi ponji ubed maber mandha. Wabed wacokara bende nindo acel ikind yenga saa mi reto kunoke uthieno, pi coko acel ma nyinge tie, Kwo man tic mwa mi Jukristu. Cokone tie ku thenge adek, man lembe mi ie nwang’ere i Buku mi coko mi kwo man tic mwa mi Jukristu, ma kubang’ dwi. Thenge mi kwong’o mi cokone tie, Lonyo ma nwang’ere i Lembe pa Mungu. Thenge maeno konyowa ninyang’ cuu i theng giragora moko mi Biblia ma walar wasomo iwang’e pi yenga zoo. Thenge m’ulubo mi coko maeno tie, Miiri zoo I tic mi rweyo lembanyong’a. Thenge maeno tie ku lanyuth matung’ tung’ iwi kite ma jucopo weco ko ku dhanu mange iwi lembe mi Biblia. Jamii juk mio juk moko iwi lanyuth maeno, pi nikonyowa wayik bodho mwa mi somo piny man mi weco. (1 Timoteo 4:13) Thenge ma tokcen mi cokone tie, Kwo mi Jukristu. I thenge maeno, wabed waponjo kite ma wacopo tio ko ku cik mir ukungu mi Biblia i kwo mwa ma kubang’ ceng’. Thengene tie ku penji man dwokowang’gi, pi nikonyowa wanyang’ ma thuth i Biblia.\nCeng’ ma ibicidho i coko mwa, m’umbe jiji ibifoyo lee dit akeca kud ayi ponjiri mi Biblia ma ibinwang’u kuca.—Isaya 54:13.\nPonji mi Jumulembe pa Yehova kadhu nenedi?\nI kind ponji mwa zoo, icopo maru ku kwong’a ilar ibin i makani?\nKwai jumi iri Pangulembe (programme) man nen kilili lembe moko ma jubiweco iwiye i coko mi nindo m’ubino. Nen gin ma ibiponjo ma copo nikonyi i kwo peri ma kubang’ ceng’.\nLembang’o ma Bekadhu i Ot Ker?\nKepim ni mondo i ie kara inen in giri ku weng’i.


Wamed bodho mwa i tic mi rweyo lembanyong’a—Keth dhanu dok julub\nWamed bodho mwa i tic mi rweyo lembanyong’a—Kony ‘dhanu m’adundegi bedo ayika’ gidok julub\nPIRANG’O PIRE TIE TEK NITIMO KUMENO: Yehova beketho kodhi mi lemandha udong i ‘dhanu m’adundegi bedo ayika.’ (Tic 13:48; 1Ko 3:7) Watimo tic karacelo kude nwang’u wabekonyo dhanu m’ubeketho lembe ma waponjo igi i timo. (1Ko 9:26) Ukwayu ju ma waponjo kugi Biblia ginyang’ nia kara gibothi, mito gilim batizo. (1Pe 3:21) Wakonyogi nidoko julub, nwang’u wabeponjogi gitim alokaloka i kwo migi, girwei lembanyong’a, giponji dhanu, man githier kwo migi ni Yehova.—Mt 28:19, 20.\nBed ipoi wi juponj Biblia nia waponjo kugi kara “ging’ei” Yehova man ginyai anyong’a i ie.—Yh 17:3\nKonygi gitim mediri i thenge mi tipo, man givoi lembe ma copo cero wang’gi, calu ve timo m’umaku piny ungo man jurimo ma reco\nKonygi man keth cwinygi i wang’ limo batizo man i ng’eye bende.—Tic 14:22\nNEN VIDEO MA THIWIE TIE YEHOVA MUNGU BIKONYI, MAN I NG’EYE DWOK WANG’ PENJI M’ULUBO E:\nLembang’o ma copo ketho ng’atini lworo nithiero kwo pare man nilimo batizo?\nJudong cokiri gicopo konyo juponj Biblia nenedi kara gimediri i thenge mi tipo?\nGiragora pa Isaya 41:10 ubemio iwa ponji ma kani?\nKite ma kani ma bikonyowa nitimo ni Yehova i ayi ma foyo ie, kadok watie dhanu ma leng’ ungo de?\nWatimo tic karacelo ku Yehova nenedi pi niketho dhanu udok julub?\nNyo idaru penjo ka nyo ng’atu mange de nuti m’umaru niponjo Biblia?\nKa ng’atu moko m’iponjo kude Biblia ubemedere i thenge mi tipo, nyo idaru penje de nia jurimbe kunoke wat pare moko nuti m’umaru ning’eyo gin ma Biblia ubeponjo? (Yh 1:40, 41) Icopo ketho cwinye nia ekor pi ponji mi Biblia ni jurimbe man eketh inyuth igi kite ma ponjine bekadhu ko. Ka wabenyang’ pi jumange m’umaru niponjo Biblia, wabimedara ninwang’u dhanu m’uromo.—Mt 10:11.


Judegi pa Yesu umito gicike i uwic (Matayo 22) | Kwo pa Yesu\nWIC MI 108\nYesu uuro uwic ma judong dini gimito gicike ko\nPA KAISARI NI KAISARI\nNYO GAMIRI BIBEDO NUTI ING’EI CER?\nLEMBANG’OLA MA DWONG’ M’USAGU ZOO\nKwinyo umaku judegi pa Yesu, pilembe Yesu umaku lapor m’ugolo tok lembe mareco ma gitimo. Jufarisayo gimito gicike kara epodh i uwic migi. Gimito eyer lembe moko ma kara gicibe ko i cing’ jabim mi Roma, man gimio sente ni julub migi moko kara giketh epodh i uwic migi.—Luka 6:7.\nGiwacu ire kumae: “Japonji, wang’eyo nia iweco iponjo de cu, man ijolo ayi dhanu ngo, ento andha iponjo yo pa Mungu: Cik uyio wami ajok ni Kaisari kadi ungo?” (Luka 20:21, 22) Yesu uweko ngo wec migi ma giyunge ko uwonde, pilembe eng’eyo pir umbili ku rieko migi marac. Kan eyero nia ‘eber ungo nimio ajok,’ jucopo nidote nia ebecwalu dhanu gijai ikum bimobim mi Roma. Ento kan eyero nia, ‘eber nimio ajok,’ dhanu ma gibemito gijai nibedo lwak mi ker mi Roma gicopo foyo ngo, man gicopo nilokiri ikume. Ka kumeno, ebidwoko igi lembang’o?\nYesu uyero igi kumae: “Nedi wumulo ia, wuweg ambili? Wunyuth ira sente mir ajok.” E gikelo ire denarius acel. E epenjogi kumae: “Ayi maeni en e pa ng’a ku ram lembe de?” Gidwoko ire nia “pa Kaisari.” Ing’eye Yesu unyutho igi gin ma gitim, ewacu kumae: “Wumi ni Kaisari gin pa Kaisari; ni Mungu de gin ma pa Mungu.”—Matayo 22:18-21.\nI Dhanune wang’ lii ikum wec ma Yesu udwoko. Dwokowang’ lembe pare mi rieko uketho gibedo ling’, e giai man gicidho. Ento fodi ceng’ umwony ungo. Kinde ma lembe uvoyo Jufarisayo, judong dini mange gibino i bang’e.\nJusadukayo gibino i bang’e pi nipenje iwi lembe mi cer man iwi lagu, kum giwacu nia cer umbe. Gipenje kumae: “Japonji, Musa wacu kumae, tek, ng’atu acel utho, ma nyithindho pare mbe, umin mire bigamu dhaku pare, man ebinyayu kodhi ni umin. Nwang’u umego abiro nuti kudwa: ma kwong’ane gamu dhaku, man etho, man kum kodhi mbe eweko cege ni umin mire; mir arionde de kumeca, ku mir adege, cil kum mir abirone de. Yo ng’eigi ceke de, dhaku tho. Ka kumeno i cer ebidong’ bedo ci ng’a ku kind juabiro? Kum kagi ceke gibedo kude.”—Matayo 22:24-28.\nYesu udwoko igi lembe nimakere ku lembagora pa Musa, ma Jusadukayo ging’eyo maber. Ewacu kumae: ‘En e kum lembe nini ngo nia wukier, kum wung’eyo lembagora pa Mungu ngo kadi tego pa Mungu de? Kum ka gibicer ku kind ju m’utho, gigambri ngo, jumio de ngo ya jugam; ento gibedo va malaika m’i polo. Ento pi ju m’utho, man nia gicer; fodi wusomo ngo i kitabu pa Musa, i ka m’uyerere pi yen m’udinyo, maram Mungu weco ko i bang’e, ewacu kumae: an a Mungu pa Abraham, man Mungu pa Isak, man Mungu pa Yakobo? En e Mungu mi ju m’utho ngo, ento mi ju ma kwo: wuwonduru lee.’ (Marko 12:24-27; Ai 3:1-6) Dwokowang’ lembe maeno uwang’u i udul dhanu lii.\nYesu uthwoyo dhu Jufarisayo ku Jusadukayo. Lembuno uketho dong’ gidikiri adika i wie pi nikethe kendo i amulaic. Ng’atu acel m’ikind jugorcik ulund upenjo Yesu kumae: “Japonji, lembang’ola makani ma dit i ciki?”—Matayo 22:36.\nYesu udwoko ire lembe kumae: ‘Ma kwong’ane e, winji, e Israel; Yehova Mungu mwa, en e Yehova acel: man imar Yehova Mungu peri kud adundeni ceke, ku ng’eyong’ec peri de ceke, ku pidoii de ceke, man ku tegoni de ceke. Mir arionde ke e, imar wedu calu in giri. Lembang’ola mange mbe madit ma sagu maeni.’—Marko 12:29-31.\nKinde ma jagorcikne uwinjo lembe maeno, ewacu kumae: ‘Andha, Japonji, iwacu dre nia en acel: man mange mbe ndhu en: man mare kud adunde ceke, ku ng’eyong’ec ceke de, man ku tego ceke, man nimaru wadijo calu ma ng’atini umarere ko gire, esagu giramia m’awang’a ma bo ceke ku lam bende.’ Kinde ma Yesu uneno nia jagorcik udwoko wang’ lembene ku rieko, e eyero ire kumae: “In i bor ungo ku Ker pa Mungu.”—Marko 12:32-34.\nPi nindo adek (nindo 9, 10, man 11, mi dwi mi Nisan) Yesu ubino niponjo i hekalu. Dhanu moko, calu ve jagorcik maeni gibino niwinjo Yesu kud anyong’a. Ento ungo juponji mi dini, ma kawoni gimbe ku ‘tegocwiny mi penje ku penji moko acel de.’\nJufarisayo gimito gicik Yesu i uwic makani, man lembene wotho igi nenedi?\nKinde ma Jusadukayo gimito gimak Yesu i uwic, Yesu utuc niuro uwicne nenedi?\nYesu uketho peko iwi lembe makani ma pire tek kinde m’ebino nidwoko wang’ penji pa jagorcik moko?\nLembang’o ma timere iwa ka wadaru nitho? Nyo wabineno kendo nindo moko wedi mwa ma gidaru nitho?